Dan: 25. februara 2015. - Grad Niš\nNiški klaster naprednih tehnologija i USAID projekat održivog lokalnog razvoja organizovali su skup na kojem je bilo reči o značaju zajedničkog delovanja obrazovne, naučno-istraživačke i poslovne zajednice niškog regiona.\nGradonačelnik Niša prof. dr Zoran Perišić rekao je prilikom otvaranja da je “cilj ovakvog skupa promovisanje svesti o značaju inovacija i konkuretnosti malih i srednjih preduzeća i prvi je od četiri koji će biti održani u preostala tri velika centra u Srbiji u Kragujevcu, Novom Sadu i naravno Beogradu.\nPremošćavanje jaza nauke i biznisa jedan je od ključnih zadataka ovakvih skupova, jer zvanični podaci pokazuju da je jedna od velikih slabosti kada je u pitanju nastup na inostarnom tržištu malih i srednjih preduzeća upravo slaba povezanost sa naučno-istraživačkim institucijama.\nGeneracija novih inovativnih projekata i jačanje istraživanja i razvoja jedan je od modela kako osvežiti saradnju nauke i biznisa uz naravno razmenu iskustava i uspešnih primera”, rekao je gradonačelnik.\nOvakvi skupovi imaju zadatak i da promovišu preduzetništvo u celini, ali i da pomognu jačanju veza između naučnih ustanova i privrednika.\nNe smemo zanemariti činjenicu da u današnjem svetu IT i visoke tehnologije predstavljaju pokretačku snagu razvoja. Naš region je označen kao regija sa inženjerskom kulturom, pa samim tim postoji ogroman potencijal i mogućnost za uspeh.\nNiš je u protekle dve godine imao priliku da bude u središtu obeležavanja nekoliko veoma značajnih istorijskih datuma. Počev od obeležavanja Milanskog edikta pa do 100. godišnjice Prvog svetskog rata i donošenja „Niške deklaracije“, koje su grad Niš i njegove institucije obeležili na veoma dostojanstven način.\nOvo je istaknuto prilikom današnjeg prijema u Kabinetu predsednika Skupštine grada, prof. dr Mileta Ilića za predstavnike Društva za negovanje slobodarskih tradicija.\nPoseban povod za ovaj susret jeste nedavno objavljivanje reprinta poznatog manifesta dr Arčibalda Rajsa – Čujte Srbi, koje je ovo društvo štampalo u 500 primeraka.\nManje je poznato da je dr Rajs, svoju istorijsku misiju započeo zvaničnim sastankom sa predsednikom kraljevske vlade Nikolom Pašićem upravo u Nišu, odakle je započeo obilazak delova Srbije u kojima su počinjeni ratni zločini tokom Prvog svetskog rata.\nInače, kako je rečeno ovom prilikom, poruke Arčibalda Rajsa i njegove dobronamerne kritike našeg mentaliteta, aktuelni su i danas a Društvo za negovanje slobodarskih tradicija planira da uz ovu knjigu, uskoro objavi i njegov lični dnevnik koji je vodio od dolaska u Srbiju da kraja rata novembra 1914. godine.\nU Galeriji Srbija, do 4. marta biće otvoren 11. Svetosavski sajam. Na ovogodišnjem sajmu prisutno je 50 izlagača iz Srbije.\nSajam su svečano otvorila dva doktora, doktor Perišić i poznati roker Nenad Janković alijas DR Nele Karajlić.\n“Iako živimo u vreme savremenih tehnologija i kompjutera, dokaz da pisana reč nikada ne izlazi iz mode je i mnoštvo ljubitelja knjige u galeriji Srbija”, rekao je Gradonačelnik.\nKompanija NIS podseća sve građane partnerskih gradova i opština (Beograd, Novi Sad, Pančevo, Kikinda, Zrenjanin, Novi Bečej, Žitište, Kanjiža , Srbobran, Čačak i Niš) da 26. februara ističe rok za prijavu na NIS-ov konkurs „Zajednici zajedno“, kojim kompanija podržava razvoj lokalnih zajednica. Svi zainteresovani mogu podneti svoje predloge putem mejla, na adresu zajednicizajedno@nis.eu ili popuniti prijavu na sajtu www.zajednicizajedno.nis.eu.\nNIS je 3. februara potpisao sporazume o saradnji sa navedenim lokalnim zajednicama u Srbiji i time nastavio da podržava inicijativu lokalnog stanovništva za poboljšanje uslova života u ovim opštinama i gradovima.\nNa konkurs se mogu prijaviti ustanove i neprofitna udruženja sa projektima iz oblasti sporta, kulture, nauke, zaštite životne sredine i pomoći socijalno ugroženim kategorijama. O izboru projekta će odlučivati komisija, koju će činiti predstavnici NIS-a, lokalnih vlasti, kao i lokalne ugledne ličnosti. Od ove godine, uvodi se i glasanje lokalnog stanovništva putem interneta za projekte u njihovom gradu, tj. opštini.\nKonkurs „Zajednici zajedno“ osmišljen je sa ciljem unapređenja kvaliteta života u lokalnim zajednicama u kojima kompanija ostvaruje svoju poslovnu delatnost. Kroz program podrške lokalnoj zajednici, NIS je od 2009. godine pomogao realizaciju više od 600 projekata, u koje je uloženo gotovo 800 miliona dinara.\nJavni konkurs „Zajednici zajedno“ je otvoren od od 5. februara do 26. februara, a rezultati će biti objavljeni do 8. maja 2015. godine.


Uticajna Lansetova studija koja govori o tome koliko je dug životni vek u Srbiji ističe šokantne podatke da se očekivana dužina života u poslednje dve decenije u Srbiji nije bitno produžila.\nO skraćenoj dužini života u Srbiji govore brojna istraživanja. Na primer, podaci iz uticajne Lansetove studije „Global Burden of Disease“, koja svake godine donosi presek rizika po zdravlje i očekivani životni vek u 195 zemalja sveta, govore kako Srbija nije zemlja koju biste izabrali ako biste želeli da se rodite na mestu gde je ljudski vek dug.\nPoslednja Lansetova studija (za 2017. godinu) pokazuje da je uočena dužina života za žene u Srbiji 77,9 godina, a za muškarce samo 73,6 godina. Ove su vrednosti, po istom izvoru, drugačije od očekivanih, po kojima je dužina života za žene bila 78,7, a za muškarce 72,2 godine.\nNažalost, bebe koje su upravo rođene u domaćim porodilištima teško će živeti duže od novorođenčadi ne samo u svim zemljama Evropske unije, nego i u zemljama OECD. Očekivana dužina života se na rođenju u poslednje dve decenije u Srbiji nije bitno produžila, pa tako raznovrsne liste, od Lansetove do UN, CIA i liste WHO, Srbiju smeštaju od 70. do 100 i nekog mesta, što je bitno lošiji položaj u poređenju sa onim mestima koje Srbija zauzima na ekonomskim i drugim rang-listama (gde je obično oko 50. mesta).\nSvakako da Srbija nije idealno mesto za život, ali nije ni blizu toliko nestabilna i siromašna koliko su to zemlje u kojima je životni vek jednak onom u Srbiji, pa se kratkoća života mogla posmatrati i kao izvesna misterija. Poslednjih godina su se čule razne ideje koje bi mogle da objasne zašto se u zemljama koje imaju sličan BDP ipak duže živi nego u Srbiji.\nJedno od najubedljivijih objašnjenja, gotovo očigledno, ali do sada nedovoljno analizirano, pojavilo se početkom juna 2019. godine, kad su objavljeni rezultati studije organizacije Ujedinjenh nacija za životnu sredinu „Air Pollution and Human Health: The Case of the Western Balkans“ koja je skrenula pažnju na zagađenje vazduha kao značajnog uzročnika smrti. Studija je obuhvatila podatke vodećih naučnih ustanova u regionu, a finansirana je sredstvima Vlade Norveške.\nNakon što je objavljena na ovogodišnji Dan životne sredine, mediji su listom preneli da „regionalna studija o uticaju zagađenja vazduha na zdravlje ljudi ukazuje na kraći očekivani životni vek na Zapadnom Balkanu zbog lošeg kvaliteta vazduha“.\nZagađenje vazduha je poslednjih meseci počelo da izaziva veću pažnju, ali ovaj problem – koji u svetu svake godine dovede do oko sedam miliona preuranjenih smrtnih slučajeva – nije zbog toga podstakao nikakvu novu društvenu ili političku akciju. Vazduh je i dalje ustajao (i zagađen) jednako kao i pre nego što smo saznali da je okrivljen za to što je život u Srbiji kraći nego na nekim drugim mestima.\nNaime, UN studija je pokazala da je stanovništvo u Srbiji i delu Zapadnog Balkana izloženo koncentracijama zagađujućih materija koje i do pet puta premašuju granične vrednosti koje su propisane kako smernicama Evropske unije i Svetske zdravstvene organizacije (WHO), tako i onim nacionalnim.\nPrema nalazima, starijima od 30 godina u regionu zagađenje skraćuje životni vek za oko 14 do 15 meseci. Možda vam se tih godinu i nešto dana čine kao mali gubitak, da ga vredi žrtvovati radi užitka života u Srbiji, ali treba imati u vidu da je reč o statističkom proseku i da je na primer toliki razmak u dužini života između Nemačke i Portorika (pri čemu je očekivani životni vek u Srbiji u 2017. godini bio za pet godina kraći nego u Nemačkoj, za četiri nego u Portoriku, a za osam nego u tradicionalno dugovečnom Japanu).\nČitalac koji ima uvid u samu studiju lako može da primeti kako ona obiluje sasvim konkretnim podacima, merenjima prisustva takozvanih suspendovanih čestica (PM2,5 i PM10) u 19 gradova regiona, broju dana kad su zagađujuće materije iznad dozvoljenih, uticajem na zdravlje i najraznovrsnijim procenama dužine života. S obzirom da podaci o kvalitetu vazduha nisu ujednačeni, a ponegde su i nedostupni, istraživači su koristili metodologiju kojom su pokušali da prevaziđu ovaj izazov.\nIspostavilo se da su mnogi do 19 gradova previše često u režimu zagađenja koje prelazi dozvoljene granice. Tako se pokazalo da je najgora situacija u gradovima Severne Makedonije i Bosne, dok je broj dana sa nedozvoljenim zagađenjem u Srbiji bio najviši u Pančevu (157 dana zagađenja), Užicu (122) i Valjevu (114).\nStudija je ustanovila da godišnje zbog zagađenja vazduha širom Zapadnog Balkana umre oko 5000 ljudi. Uz to, efekat je najizraženiji u najvećem gradu regiona i Srbije – u Beogradu, zbog zagađenja umre oko 1000 ljudi, a taj broj bi možda bio i veći da su autori studije u Baogradu imali pristup svim podacima, kao što su u drugim gradovima.\nKako god, moglo bi se reći da je centralni nalaz studije da zagađenje u gradovima Zapadnog Balkana izaziva između 15 i 19 odsto ukupne smrtnosti, što znači da je svaka šesta smrt povezana za aero-zagađenjem.\nMoguće je da se niste navikli na to da zagađenje ima bilo šta sa vašim životom i da ste donedavno o zaštiti životne sredine ramišljali kao o dosadnoj temi kojom ćemo morati da se bavimo jednom u budućnosti, prilikom priključenja Evropi (u nadi da će nam i tada nekako progledati kroz prste).\nNo, evo poruke ove studije na nešto jasniji način: zagađenost vazduha spada među najopasnije ubice na Balkanu. U Srbiji je to ubica koji je naročito smrtonosan. Njegovo uklanjanje sa ulica i iz naših gradova nije pitanje Evrope ili UN, nego, doslovno, pitanje hoće li mnogi ljudi živeti ili ne.\n2019-06-25T01:31:02+02:0025 јуна, 2019|Društvo|


Low cost (lou kost) kompanije\nNiskotarifne avio kompanije (poznate i kao: low-cost, low-fare avio kompanije) su kompanije koje imaju izuzetno niske troškove poslovanja, a time i cene usluga.\nAvio prevoznici takav model rada postižu prodajom karata isključivo putem interneta, korištenjem samo jednog tipa aviona u svojim flotama, korištenjem aerodroma s niskim taksama, letenjem isključivo na najprofitabilnijim linijama, naplatom dodatnih usluga (npr. prtljaga, jela i pića tokom leta, prioritetni ukrcavanje, odabir sedećih mjesta...), zapošljavanjem najmanjeg propisanog broja zaposlenih, korištenjem većeg broja sedišta u avionima nauštrb udobnosti i sl.\nSouthwest Airlines je trenutno najveća niskotarifna avio kompanija u svetu.\nOvaj revolucionarni koncept je putovanja avionom učinio pristupačnim mnogo većem broju ljudi te se i broj low-cost kompanija svake godine povećava. U Londonu trenutno posluje čak 29 niskotarfinih avioprevoznika, u Rimu 20 a u Pragu 14.\nOd pre nekoliko godina se i Srbija našla na mapi low-cost avio kompanija čime je najviše doprinelo ukidanje viza za putovanja u zemlje tzv. šengen zone. Odmah po stavljanju Srbije na belu šengen listu, niskotarifna avio kompanija Fly Niki tražila i dobila dozvolu za obavljanje avio prevoza u Srbiji.\nU Srbiji trenutno lete Wizzair, Germanwings, Norwegian Air Shuttle, Fly Dubai, Pegasus i Aegean.\nOve kompanije lete sa dva aerodroma. U Beogradu je za potrebe civilnog avio saobraćaja za sada otvoren samo aerodrom "Nikola Tesla" u Surčinu dok se iz Niša za potrebe civilnog avio saobracaja koristi aerodrom "Konstantin Veliki".\nTržište low-cost avio kompanija zahteva alternativne aerodrome koji snižavaju cenu prevoza. Srbija bi uskoro trebalo da prilagodi vojni aerodrom u Batajnici uslovima ovih kompanija i stavi ga u službu civilnog saobraćaja. Na taj način će putnicima biti omogućeno da lete po još nižim cenama, jer bi aerodromska taksa za "Batajnicu" bila znatno niža nego za "Nikolu Teslu".\nOčekuje se da će lista low-cost kompanija koje lete iz Srbije da se poveća u narednih nekoliko godina.


Održan seminar „Potreba za internim finansijskim kontrolama u javnom sektoru''\nU organizaciji Ministarstva finansija, sektor – Centralna jedinica za harmonizaciju, u Beogradu, 29. septembra 2010. godine, održan je jednodnevni seminar o osnovnim principima Interne finansijske kontrole u javnom sektoru, pod nazivom: „Potreba za internim finansijskim kontrolama u javnom sektoru“.\nSeminar je održan na nivou pomoćnika ministara, sekretara ministarstava i direktora naznačajnijih uprava, agencija i fondova, koji su odgovorni za uspostavljanje sistema IFKJ.\nU uvodnom izlaganju, državni sekretar Vuk Đoković je rekao da je ovo novi način kontrole i da Ministarstvo finansija pokušava da uspostavi što bolje mehanizme . Prema Đokoviću, tri su glavna stuba razvoja kontrole:\n1.\tfinansijsko upravljanje i kontrola\n2.\tfunkcionalno nezavisna interna revizija\n3.\tcentralna jedinica za harmonizaciju\nĐoković je izjavio i da će se Centralna jedinica za harmonizaciju baviti obukom i uspostavljanjem mehanizama saradnje i praćenja razvoja interne finansijske kontrole u javnom sektoru. Ministarstvo finansija će uraditi sve što je neophodnoa, kako bi Centralna jedinica za harmonizaciju dobro funkcionisala zaključio je državni sekretar Vuk Đoković.\nO Strategiji interne finansijske kontrole u javnom sektoru govorio je Goran Cvejić pomoćnik ministra finansija.\nSeminar je obradio i sledeće teme: Finansijsko upravljanje i kontrola, interna revizija i Centralna jedinica za harmonizaciju i priprema akcionog plana. Cilj seminara je bio da se razumeju osnovni principi i usvoje metodologije implementacije IFKJ a posebno Finansijskog upravljanja i kontrole.\nNa skupu je rečeno i da potreba za Internom finansijskom kontrolom (IFKJ), u javnom sektoru ne proizilazi samo iz zahteva usaglašavanja sa 32. poglavljem dokumenta „Acquis Communautaire“- finansijske kontrole, već pre svega treba da obezbedi dobro uređen sistem finansijskog upravljanja i internih kontrola, koji efektivno funkcioniše u javnom sektoru republike Srbije. Obezbeđenje kvalitetnog nivoa javnih usluga i najbolja upotreba resursa treba da budu ciljevi svake organizacije javnog sektora. Svaka organizacija javnog sektora treba da implementira metodologiju uvođenja IFKJ tako da one postanu rutinski i integrisani praces organizacije.\nDa bi ovako postavljeni zahtevi bili u potpunosti ostvareni nova metodologija mora biti prihvaćena i usvojena kako bi omogućila rukovodiocima da postanu potpuno odgovorni za svoje finansijske i druge odluke, rečeno je na Seminaru.


Autonomija (Podkast Ogledalo) AIDA ĆOROVIĆ: Srbija mora da se suoči s onim šta je radila, prećutala i dozvolila tokom ratova devedesetih - Autonomija\nPosted By admin On 19. novembra 2021. @ 20:16 In Autonomija,Izdvajamo | Comments Disabled\nNa Dan borbe protiv fašizma i antisemitizma, 9. novembra, Ministarstvo unutrašnjih poslova zabranilo je skup Inicijative mladih za ljudska prava na kome je najavljeno krečenje murala osuđenom ratnom zločincu Ratku Mladiću na Vračaru u Beogradu. Mural se pojavio se na Vračaru, na uglu Njegoševe i Alekse Nenadovića jula 2021. godine. Međutim, iako mural nije okrečen, tog dana su dve aktivistkinje Aida Ćorović i Jelena Jaćimović spontano u prodavnici u blizini murala kupile karton jaja i gađale Mladićev mural. One su potom privedene u Policijsku stanicu Vračar, ali su posle nekoliko sati puštene.\n„Jaje je nukleus života, iz jaje se rađa život, mi se rađamo iz jajeta, iz jajne ćelije i jaje na mnogo načina jeste svojevrstan simbol i ja bih zaista volela da verujem da posle svega ta jaja koja smo mi bacile na mural osuđenom ratnom zločincu jeste simbol novog života, novog vremena koje dolazi u Srbiju“, kazala je Aida Ćorović za podkast Ogledalo.\nAida Ćorovoć u antiratnom pokretu u Srbiji je od početka – od 1992. godine kada je i rat u bivšim državama socijalističke Jugoslavije bio u usponu. Beogradski krug, Centar za antiratnu akciju, Žene u crnom samo su neke organizacije u kojima je aktivistički učestvovala.\nSa grupom prijatelja 1994. godine u rodnom Novom Pazaru osniva jednu od prvih lokalnih nevladinih organizacija Urban In na čijem je čelu bila nepunih 20 godina. Podjednako se borila protiv fundamentalizma i nacionalizma Srba i Bošnjaka, pa je zbog svoje aktivnosti u sprečavanju vehabijstva (islamističkog militantnog pokreta) imala više od dve godine policijsku zaštitu.\nUpravo na osnovu toga, Aida Ćorović kaže da zna kako postupaju profesionalni policajci, ocenjujući da način na koji su Jelenu Jaćimović i nju priveli zbog bacanja jaja na Mladićev mural nije u skladu sa pravilima službe.\n„Vrh države se mnogo unervozio i to je jako dobro jer su oni potpuno neočekivano pokazali brutalnost i rešenost da po svaku cenu, da po cenu života brane svoje simbole, mi znamo da se približavaju izbori, i očigledno da Aleksandar Vučić sa svakim izborima podiže svoju lestivicu brutalnosti, podiže ikonografiju, on sve više nacionalistički zbija redove„, ocenila je Aida Ćorović.\nPokušaja krečenja i uništavanja ovog murala bilo je u više navrata tokom leta, pa su tako nepoznate osobe bacale crnu farbu na lice Mladića, nekoliko puta je mural osvanuo sa crvenim Mladićevim rukama simbolizujući krv streljanih Bošnjaka iz Srebrenice, a i posle Žujovićevog bacanja farbe desio se još jedan slučaj uništavnja murala.\nSa druge strane, političari iz desnog opozicionog bloka, poput advokata Vladimira Gajića, funkcionera desničarske Narodne stranke Vuka Jeremića, optužili su Aidu Ćorović da je ovim činom 9. novembra skrenula pažnju sa izmena Zakona o referendumu.\n„Vladimir Gajić nije ništa rekao što nije drugačije od onoga što on godinama radi i veruje. On je po svemu pobornik i ratnih zločina, i Ratka Mladića, to je njegov stav, to je njegovo opredeljenje u krajnoj liniji i samo je pokazao da ovakvim glupavim izjavama samo sebe može da diskvalifikuje”, poručila je Ćorović, podsetivši i da su pomenute zakonske izmene zapravo samo potvrđene tog dana, a da se o njima pričalo poslednjih šest meseci.\nOsim podrške i napada bilo je i ćutanja nekih stranaka za koje Ćorović smatra da nisu želele da se opredele prema liku i delu Ratka Mladića.\n„Prosto se udvaraju svojim biračima, to jesu bolne teme i sigurna sam da će svaka stranka koja se na taj način opredeli prema ratnim zločinima i ratnim zločincima zgubiti desničarske birače, ali to mora jednom da se desi. Pre ili kasnije, taj bolni rez mora da se desi„, isitče Ćorović.\nAktivistkinja Aida Ćorović za podkast Ogledalo istakla je i da krečenje murala ratnim zločincima neće ništa promeniti, ali da je to jedan od prvih koraka ka onome što je Srbiji potrebno – da se osvrne na to šta je radila, prećutala i dozvolila tokom ratova na teritoriji bivše socijalističke Jugoslavije.\n„Suština priče je da mi moramo, pre svega kroz obrazovni sistem da se obračunavamo sa našom prošlošću. Da u udžbenicima ne piše da su Ratko Mladić, Radovan Karadžić heroji, da je Slobodan Milošević heroj, da su četnici i partizani isto, sve te relativizacije…, već da se otvoreno jasno i glasno kaže – ne, mi se odričemo tog srama naše prošlosti“, rekla je Ćorović i kao primer navela Nemačku koja je deceniju, dve nakon Drugog svetskog rata krenula sa denacifikacijom i došla do trenutka kada odlazeća kancelarka Angela Merkel poručuje da na Holokaustu Nemačka treba da uči za budućnost.\nIpak, ona ne očekuje da će se to brzo desiti u sluaju Srbije, upravo osvrćući se na nemačko iskustvo, ali dodaje da suočavanje s prošlošću ne sme da bude eksluzivna tema, već svakodnevna stvar.\n„Jedino što Srbiju može da spasi je da pogleda otvoreno sebi u oči i jasno i glasno da prizna šta je uradila u ratovima devedestih, koliko je odgovorna za smrti hiljada ljudi. I tek kada za to bude imala snage, za Srbija će moći da krene napred“, zaključila je Aida Ćorović.\nNemanja Stevanović (Autonomija, foto: Medija centar Beograd)\nURL to article: https://www.autonomija.info/podkast-ogledalo-aida-corovic-srbija-mora-da-se-suoci-s-onim-sta-je-radila-precutala-i-dozvolila-tokom-ratova-devedesetih.html


Vesti online / Vesti / Svet / Ruski političar otkriva zbog čega Amerika udara na Iran\n"Vojna napetost u svetu nakon izlaska Sjedinjenih Američkih Država iz sporazuma o nuklearnom programu Irana raste", izjavio je zamenik ministra inostranih poslova Rusije Sergej Rjabkov na Valdajskom forumu.\nPrema rečima Rjabkova, Ministarstvo inostranih poslova Rusije smatra da SAD neće promeniti svoju odluku o izlasku iz nuklearnog sporazuma sa Iranom.\n- Predsednik Tramp će ispuniti to što je saopštio 8. maja - rekao je on.\nRjabkov je naveo da glavni razlog izlaska SAD iz nuklearnog programa nije u samom dogovoru, već u politici Teherana na Bliskom istoku.\n- Po našem ubeđenju, to se dobrim delom desilo iz razloga koji nemaju veze sa Zajedničkim sveobuhvatnim akcionim planom i, ako ćemo pošteno, američki predstavnici to ni ne kriju. Glavno je to što se SAD i njihovi saveznici uopšte ne slažu sa određenim elementima iranske politike u regionu, a posebno im smeta njegov raketni program - rekao je Rjabkov.\nZamenik šefa ruske diplomatije smatra da je očuvanje sporazuma sa Iranom moguće i nakon izlaska SAD iz njega, ako bude dovoljno političke volje njegovih potpisnika.


Potpisan protokol o saradnji između Grada Zrenjanina i Matice srpske\nGradonačenik Zrenjanina Simo Salapura i predsednik Matice srpske Dragan Stanić potpisali su juče u Novom Sadu protokol o saradnji.\nProtokol o saradnji je zaključen radi unapređenja kvaliteta književnog, obrazovnog i umetničkog rada kroz delovanje u okviru zajedničkih projekata u kojima Matica srpska i Grad Zrenjanin ostvaruju svoju delatnost.\nKao teme od posebnog značaja istaknute su srpska građanska kultura, srpski nacionalni pokret, kao i istorija i kultura Srba u Banatu.\nPROČITAJTE JOŠ: Solistički koncert trinaestogodišnje violinistkinje Lane Zorjan\nGradonačelnik Simo Salapura je kazao da je saradnja sa institucijom kakva je Matica srpska nemerljiva, kada je reč o razvoju kulture i očuvanju tradicije srpskog naroda.\n– Ono što poseduje Matica srpska je blago koje može da nam proširi vidike. Može nam pomoći da razumemo istoriju na pravi način i usmeriti nas da kreiramo budućnost – ocenio je Salapura.\nOn je istakao da su, od brojnih istorijskih događaja koji su vezani za Zrenjanin, dva izuzetno važna. Zato bi ih, prema njegovim rečima, trebalo još bolje rasvetliti i predočiti generacijama koje dolaze.\n– Reč je o Bečkerečkom programu, veoma važnom političkom dokumentu za organizovanje srpskog naroda u okviru austrougarskih institucija vlasti. Drugi događaj od neprocenjivog istorijskog značaja je osnivanje prvog Srpskog narodnog odbora na teritoriji Vojvodine, upravo u Zrenjaninu. On je doveo do realizacije vekovne ideje pripajanja Vojvodine matici Srbiji – objasnio je Salapura.\nPotpisivanju protokola prisustvovali su direktor Gradske narodne biblioteke i predsednik Društva članova Matice srpske u Zrenjaninu Milan Bjelogrlić i direktorka Istorijskog arhiva Zrenjanin Mira Basta.\nTagoviDragan Stanić Matica srpska protokol o saradnji Simo Salapura\nQueen Real Tribute Band prirediće svetski spektakl u Narodnom pozorištu\nSamoubistvo u Zrenjaninu: Muškarac prerezao vene dok je bio na parkingu\nVaš kućni prijatelj: Pranje veša i posteljine nikada nije bilo jednostavnije\nPoslodavci Zrenjanina organizuju obuku za razvoj menadžerskih veština\nSolistički koncert trinaestogodišnje violinistkinje Lane Zorjan


» Program mobilnosti Erasmus plus: naši profesori posetili Koledž „Povislanski“ u Kvidzinu (Poljska)\nProfesori Megatrend univerziteta, Dragan Ćalović (Fakultet za umetnost i dizajn), Tatjana Cvetkovski, Ranka Mitrović, Aleksandra Tošović Stevanović (Fakultet za poslovne studije) i Goran Lalić (Geoekonomski fakultet), u okviru Erasmus+ programa mobilnosti, posetili su Koledž „Povislanski“ u Kvidzinu, Poljska.\nTokom posete, profesori Megatrend univerziteta razgovarali su sa predstavnicima ove partnerske institucije o unapređenju dalje saradnje i mogućnostima proširenja razmene studenata i profesora između dve institucije. U okviru posete, naši profesori predstavili su Megatrend univerzitet na Međunarodnom sajmu visokog obrazovanja „Budućnost je vaša“, 25.5.2018. godine, upoznajući studente iz Poljske sa mogućnostima studiranja na Megatrend univerzitetu.\nTokom boravka u Poljskoj, naši profesori održali su predavanja na Koledžu „Povislanski“ u Kvidzinu, te predstavili svoja istraživanja na VI Međunarodnoj konferenciji „Lice napretka“, održanoj 26. maja.\nTokom jula ove godine očekuje se poseta delegacije sa Koledža „Povislanski“ Megatrend univerzitetu u Beogradu, što će biti prilika za dalje unapređenje odnosa između dve institucije.


ŽORK “Kikinda” trijumfovao nad ekipom iz Beograda – Kikinda Online News – Kikinda Online News\nŽORK “Kikinda” trijumfovao nad ekipom iz Beograda – Kikinda Online News\nBy aleksandar.zigic09@gmail.com\t October 28, 2019 October 28, 2019 No Comments\nU okviru utakmice petog kola Super B rukometne lige Srbije, kikindske ženske rukometašice savladale su ekipu ORK “Beograd” rezultatom 26:22(12:12). Iako je kikindskom klubu falilo tri igračice koje su nosile celu ekipu, to ih nije sprečilo da slave na domaćem terenu protiv gostujuće ekipe na domaćem terenu u Hali “Jezero”:\nZa igračicu utakmice proglašena je Željana Radaković koja je postigla osam golova:\n-,, Treneri su očekivali da će utakmica biti ovakvog kvaliteta, i da nećemo lako moći da dobijemo ekipu iz Beograda, ali naravno, devojke su se borile od prvog do poslednjeg minuta. Čestitam i njima, kao i svojoj ekipi na trudu i zalaganju. Možda se po ovoj utakmici pokazalo i da je moja ekipa malo kvalitetnija i više se dala u utakmicu” – izjavila je Radaković.\n-,, Teška je zaista bila utakmica i dosta tvrda, na današnjoj utakmici nismo imali tri devojke koje su glavne za celu ekipu – golman Jovana Janković, Teodora Đukićin i Ana Čubrilo. Devojke koje su danas igrale, ja im od srca čestitam igrale su utakmicu do kraja, to im je i trebalo, da kroz celu utakmicu mogu da odnesu utamicu do kraja. Narednog vikenda gostujemo ekipi “Radničkog” u Kragujevcu i to je jedna od dve ekipe koja će verovatno ići gore, u super A. Nadam se kompletnosti, da možemo da se uigramo i da se spremimo za sve ono što nam je potrebo za naredne utakmice” – izjavio je trener ŽORK “Kikinda” Dragan Mrakić.\nLinea Čočaj postigla je osam golova dok su po tri gola postigle Jovanka Peić, Nataša Gudurić i Ivana Jovanović dok je mrežu jednom zatresla Aleksandra Čubrilo.\nNovi uspesi džudista “Partizana” – Kikinda Online News\nKMF “Kikinda” savladao ekipu “Kraljevićeva” iz Kačareva – Kikinda Online News


MI6 planirao ubistvo Miloševića, plan primenjen na Dajanu - Sputnjik Srbija\n07:36 19 Januar 2021\n08:51 13.09.2017 (osveženo 13:32 13.09.2017) Preuzmite kraći link\n„Novosti“ pišu da je ta saznanja Tomlinson izneo još pre deset godina pred Visokim sudom pravde u Londonu, a njegove tvrdnje dobile su na aktuelnosti nakon nedavne izjave penzionisanog obaveštajca Džona Hopkinsa (80), koji tvrdi da je lično učestvovao u akciji „uklanjanja“ princeze od Velsa.\nPrema Tomlinsonovim tvrdnjama koje su se našle i u dokumentarnom filmu „Prljava igra“, koji govori o mračnom delovanju britanske obaveštajne službe MI 6, nekadašnji predsednik SRJ trebalo je da bude ubijen 1993. godine na način da to izgleda kao saobraćajna nesreća. Kao mesto za taj plan izabran je tunel u Švajcarskoj, nedaleko od Ženeve gde je Milošević trebalo da učestvuje u međunarodnoj konferenciji o bivšoj Jugoslaviji.\nPlan je bio da se nesreća izazove kada Miloševićeva limuzina bude išla preko planine, paljenjem jakih svetala ili lasera koji bi zaslepeli Miloševićevog vozača. Navodno je procenjeno da bi takav scenario imao najveće šanse za smrtni ishod.\nOčevici nesreće u tunelu, u kojoj je stradala princeza Dajana, tvrde da su pre nezgode videli zaslepljujuća svetla.\n„To je samo jedna u nizu jezivih slučajnosti između plana atentata na Miloševića i smrti lejdi Dajane“, tvrdi Tomlinson.\nOn dalje tvrdi da se odustalo od plana za likvidaciju Miloševića, ali je taj scenario primenjen u uklanjanju princeze Dajane.\nSlobodan Milošević, MI6


U Srbiji 115.000 dece živi u apsolutnom siromaštvu, dok je dodatnih 30,2 odsto u riziku da padne ispod linije siromaštva, saopštila je kancelarija UNICEF-a u Srbiji. Takođe, tek svako drugo dete u Srbiji pohađa predškolsko obrazovanje, a kod najsiromašnijih taj procenat je samo devet odsto, odnosno šest odsto kada su u pitanju deca iz romskih naselja, kaže se u saopštenju objavljenom u sredu.\nSrbija je i dalje zemlja u kojoj su ova deca, a posebno deca sa kompleksnim ili teškim oblikom smetnji u razvoju, i dalje isključena, kaže UNICEF, ali primećuje i da jeste došlo do promene stavova prema deci sa smetnjama u razvoju i invaliditetom.\nPodaci pokazuju i da se gotovo 60 odsto devojčica iz romskih naselja uda pre punoletstva, da tek jedna petina romske dece pohađa srednju školu i da 32 odsto mladih možda neće moći da se zaposli.\nIstovremeno, u Srbiji u prethodnom periodu napravljen značajan napredak u ostavrenju odredbi Konvencije o pravima deteta, jer danas dete u Srbiji "ima veoma dobre šanse da preživi prvu godinu života, a gotovo 100 odsto dece ima odlične šanse da pohađa osnovnu školu".\nDeca u Srbiji imaju relativno dobar pristup uslugama, mogu da koriste internet i digitalne tehnologije, dok verovatnoća da će nastaviti obrazovanje iznosi 89 odsto, kaže se.\nPredstavnica UNICEF-a Vesna Savić Đukić kazala je da se ove godine obeležava tridesetogodišnjica usvajanja Konvencije o pravima deteta, ali i da sada živimo u svetu digitalnih tehnologija, promena u životnoj sredini, dugogodišnjih konflikata i masovnih migracija, koje su iz korena promenile detinjstvo.\nSrbija se, prema njenim rečima, suočava sa negativnim demografskim trendom, zbog čega bi vladine institucije, biznis sektor, nevladine i organizacije civilnog društva trebalo da ulažu u najmlađe.\n"Najugroženija deca iz najsiromašnijih i najmarginalizovanijih porodica su posebno podložna negativnom uticaju klimatskih promena, iako su ona u najmanjoj meri doprinela njihovoj pojavi", rekla je Đukić, stoji u saopštenju. Zbog toga UNICEF pruža podršku Kancelariji za upravljanje javnim ulaganjima i Ministarstvu prosvete, nauke i tehnološkog razvoja kako bi se smanjenje rizika od nepogoda uvelo u školski program.\nUNICEF je podržao integraciju sadržaja koji se odnose na smanjenje rizika od nepogoda i u saradnji sa Savezom učitelja Srbije i doprineo obuci 496 nastavnika iz 224 škole iz 56 opština, obuhvatajući 60.000 dece, rekla je Đukić.\n"Kontinuirano radimo i na mobilisanju privatnog sektora za unapređenje praksi u zaštiti životne sredine, kako bi se poboljšao položaj dece koja se nalaze na udaru klimatskih promena i ekološkog razaranja”, poručila je Đukić.


Vlasnici GTA serijala pripremaju čak tri remastera - Respawn.ba\nVlasnici GTA serijala pripremaju čak tri remastera\nKompanija Take-Two Interactive otkrila je kako za bližu budućnost priprema tri remastera.\nU nedavnom financijskom izvještaju kompanije Take-Two Interactive obznanjeno je kako će ovoga mjeseca najaviti potpuno novu igru (i novi IP). Uz to je još navedeno kako u razvoju trenutno imaju tri “iteracije starih igara”. U prijevodu, tri remastera i prerade za neke starije/postojeće naslove.\nGTA 3 ove godine slavi svoju 20. godišnjicu i znamo da se za taj povod priprema *nešto* – e sad, je li to remaster ili samo neki event za GTA Online – doznat ćemo ubrzo.\nNaravno, ovo su samo neka naša nagađanja – nije da je išta potvrđeno koje bi igre mogle dobiti svoje nove iteracije.\nTags: GTA, Remaster, Take-Two Interactive\nRambo je novi lik u Mortal Kombat 11\nSupraland je do sada zaigralo 600 hiljada igrača


Uporedite cene za Apple iPod Touch 32GB (MKHQ2HC/A) mp3 plejer, Apple iPod Touch 32GB MKHQ 2HC A komentari\nApple iPod Touch 32GB (MKHQ2HC/A)\nCene Apple iPod Touch 32GB (MKHQ2HC/A)\nUpozorenje: cene, linkovi i specifikacije proizvoda za Apple iPod Touch 32GB (MKHQ2HC/A) su postavile naše listane online prodavnice. Molimo obavestite nas ukoliko naiđete na neku grešku.\nPregled: Apple iPod Touch 32GB (MKHQ2HC/A)\nPronađite najbolju ponudu za Apple iPod Touch 32GB (MKHQ2HC/A) na portalu ShopMania. Možete kupovati Apple iPod Touch 32GB (MKHQ2HC/A) u stotinama pouzdanih online prodavnica koje isporučuju na teritoriji cele Srbije, po najboljim cenama za Apple iPod Touch 32GB (MKHQ2HC/A). Pročitajte komentare kupaca u našoj grupi, pogledajte slike Apple iPod Touch 32GB (MKHQ2HC/A) i informišite se o svim njihovim karakteristikama. Samo na portalu ShopMania se mogu pronaći najbolji popusti i rasprodaje upoređujući ponude kategorije mp3 i mp4 plejeri, i kupite po najnižim mogućim cenama Apple iPod Touch 32GB MKHQ 2HC A mp3 plejer i hiljade drugih sličnih proizvoda.\nApple iPod Touch 32GB MKHQ 2HC A - Slična pretraga: Apple iPod Touch 32GB MKHQ 2HC A, Apple iPod Touch 32 GB MKHQ 2 HC A, Apple iPod Touch 32 GB MKHQ2 HC A, Apple iPod Touch 32GB MKHQ2HC A, Aple ipod touch 32gb mkhq2hc a


Kijev: Značajan napredak pregovora o primirju u Ukrajini\nSvet Autor:Agencije20. apr. 202122:02\nVolodimir Zelenski Foto:BETAPHOTO/Ukrainian Presidential Press Office via AP\nUkrajina je saopštila da je zabeležen "značajan napredak" u pregovorima o ponovnom uspostavljanju primirja sa proruskim separatistima na istoku zemlje, gde su se poslednjih nedelja pojačali sukobi, kao i tenzije sa Rusijom.\nPapa pozvao Rusiju i Ukrajinu na pomirenje\nUkrajina uzvraća Rusiji – proteran ruski viši diplomata\nFOTO Rusija proterala ukrajinskog konzula\nKremlj tvrdi: Ukrajina hoće da raskine sve odnose sa Rusijom\n„Ima znatnog napretka po pitanju primirja“, rekao je za Frans pres portparol ukrajinske delegacije koja učestvuje u pregovorima organizovanim virtuelno, Oleksej Arestovič.\nDanašnji „hitni“ sastanak kome su prisustvovali predstavnici Ukrajine, Rusije i separatista uz posredovanje Organizacije za evropsku bezbednost i saradnju (OEBS) usledio je posle onlajn pregovora prethodnog dana između savetnika vodja Ukrajine, Rusije, Nemačke i Francuske.\nUkrajinski predsednik Volodimir Zelenski rekao je da se nada da će ti pregovori omogućiti ponovno uspostavljanje primirja, posle samita u petak sa svojim francuskim kolegom Emanuelom Makronom i nemačkom kancelarkom Angelom Merkel.\nMedjutim na frontu napetosti ne popuštaju i civili strahuju da će se nastaviti teški sukobi.\nPrekid vatre bio je u velikoj meri poštovan u drugoj polovini 2020. godine, ali je od početka godine ponovo počeo da se krši i izbijali su sve češće sukobi između snaga u Kijevu i separatista, za koje se veruje da ih vojno i finansijski pomaže Rusija.\nUporedo sa tim tenzije su porasle sa Moskvom koja je poslednjih nedelja nagomilala desetine hiljada vojnika na granici sa Ukrajinom, što u Kijevu izaziva strah da se sprema velika vojna operacija.\nUkrajina optužuje Rusiju da pokušava da je uništi dok Moskva naglašava da nikom ne preti ali i osuđuje ukrajinske „provokacije“.


Volvo Cars počinje sa proizvodnjom C40 Recharge u Gentu u Belgiji - GARAŽA\nVolvo Cars je započeo proizvodnju svog najnovijeg, potpuno električnog modela, C40 Recharge u svom proizvodnom pogonu u Gentu u Belgiji. C40 Recharge je drugi potpuno električni automobil kompanije Volvo Cars i poslednji iz serije novih potpuno električnih automobila koji će biti lansiran tokom narednih godina. Do 2030. godine Volvo Cars namerava da uspostavi prodaju isključivo potpuno električnih automobila, što je jedna od najambicioznijih strategija elektrifikacije u automobilskoj industriji. Takođe namerava da postane klimatski neutralna kompanija do 2040. godine.\n„C40 Recharge je automobil koji predstavlja našu budućnost“, rekao je Javier Varela, viši potpredsednik industrijskog poslovanja i kvaliteta u kompaniji Volvo Cars. “Naše proizvodne aktivnosti i bliska saradnja sa snabdevačima jesu ključni za postizanje naših budućih ambicija u oblasti elektrifikacije i klimatske neutralnosti. Naša fabrika u Gentu spremna je za potpuno električnu budućnost i biće važan deo naše globalne industrijske mreže tokom narednih godina.”\n2021 belgija C40 Recharge fabrika gent volvo\nPrevious post:Renault 5 Prototype osvojio nagradu za koncept godine\nNext post:Sve popularniji Ford EcoSport sa isporukom odmah po uplati


Bah je na konferenciji za novinare u Lozani rekao da na sednici Izvršnog odbora MOK u Lozani nije bilo spomenuto odgađanje ili otkazivanju Olimpijskih igara u Tokiju, uprkos tome što je japanska ministarka Seiko Hashimoto izjavila da bi Igre mogle biti odložene zbog straha od zaraze.\n"Mi smo sportska organizacija i sledimo savete Svetske zdravstvene organizacije. Neću da dolivam ulje na vatru raznih nagađanja" rekao je Bah.\nDetalj s aovonedeljnog maratona u Tokiju\nNa pitanje hoće li MOK promeniti svoje planove ako Svetska zdravstvena organizacija proglasi pandemiju, Bah je ponovio da "ne želi učestvuje ni u jednoj takvoj vrsti pukih nagađanja."\nOd pomenutog korona virusa, koji se pojavio u Kini krajem prođle godine, više od 3.000 ljudi je preminulo, dok je više od 100.000 ljudi širom sveta zaraženo.\nZbog toga je niz sportskih dogadjaja otkazan, a taj virus je uticao i na kvalifikaciona takmičenje za Tokio 2020.\n"Ovo je izazov, ali moram reći i da sam ponosan na olimpijski pokret i veliku solidarnost koju su svi do sada pokazali da reše te izazove", rekao je Bah i otkrio kako bi se "raspodela kvota " mogla primeniti za sportove koji su najteže pogođeni koronavirusom.\n"Možda ćemo morati da se posavetujemo u vezi s raspodelom kvota ako bi došloo do slučaja da su sportisti sprečeni da učestvuju u kvalifikacijama. Ako se takvi slučajevi pojave, moraćemo da nađemo pravedno rešenje. To pošteno rešenje na kraju može da bude povećanje kvota za ograničen broj sportista", zaključio je Bah.


Italija: Konte odbio da podnese ostavku\nTanjug 15. januara 2021. 07:37\nRIM – Italijanski premijer Đuzepe Konte odupro se juče pozivima da podnese ostavku nakon što je koaliciona stranka „Italija viva“ povukla iz vlade svoje ministre čime je vladajuća koalicija ostala bez većine u parlamentu usred pandemije kovida-19.\nUmesto toga, Konte je signalirizao da želi da se bori za opstanak u parlamentu uz podršku njegovih glavnih koalicionih partnera planirajući da pokuša da pronađe takozvane odgovorne poslanike u opozicionim redovima koji bi podržali vladu, preneo je Rojters.\nBivši premijer Mateo Renci uveo je zemlju u sredu u politički haos kada je povukao svoja dva ministra iz vlade, iznoseći dugačku listu pritužbi na to kako je Konte rešavao situaciju u zdravstvu i ekonomiji.\nRenci je ostavio otvorena vrata za povratak u vladu ukoliko se postigne novi politički sporazum, međutim, njegovi partneri su rekli da ne žele više ništa da imaju sa njim.\nDa bi ostao na čelu vlade Konteu je potrebno da pronađe 25 poslanika u donjem domu parlamenta koji ima 630 mesta i 18 poslanika u Senatu koji ima 315 mesta.\nAko u tome i uspe to će biti krhka većina što će otežati postizanje duže političke stabilnosti, ocenjuje britanska agencija.\nU slučaju da Konte ne pronađe način da ostane na funkciji, predsednik Italije Serđo Matarela mogao bi da pokuša da sastavi\nvladu nacionalnog jedinstva kako bi se prevazišao ćorsokak, koji je zaprepastio mnoge Italijane.


Putin: Rusija će na pretnje na svojim granicama reagovati - kako dolikuje - 14.05.2021, Sputnik Srbija\nRusija će odgovoriti na pretnje na svojim granicama onako kako to i dolikuje, rekao je predsednik Rusije Vladimir Putin. 14.05.2021, Sputnik Srbija\nPutin predsedava sastankom sa članovima Saveta za bezbednost od kojih je tražio da ga izveste o situaciji u Ukrajini i na Bliskom istoku.On je komentarisao i sukob koji je ponovo izbio između Izraela i Palestine.Prema njegovim rečima, taj konflikt se direktno tiče bezbednosti Rusije.„Sukob se dešava u neposrednoj blizini naših granica i direktno se tiče naših bezbednosnih interesa“, rekao je Putin.Podsetimo, poslednjih dana je došlo do nasilja usled protesta u istočnom Jerusalimu zbog mogućih deložacija palestinskih porodica iz naselja Šeik Jarah.Sukobi koji su započeli u kompleksu Al-Aksa eskalirali su u ponedeljak razmenom raketa između Hamasa i Izraela.\nvesti, rusija, pretnje, granica, odgovor\nRusija će odgovoriti na pretnje na svojim granicama onako kako to i dolikuje, rekao je predsednik Rusije Vladimir Putin.\nPutin predsedava sastankom sa članovima Saveta za bezbednost od kojih je tražio da ga izveste o situaciji u Ukrajini i na Bliskom istoku.\n„To je nesumnjivo pitanje koje uvek treba da bude predmet naše pažnje i mi ćemo pravovremeno, na pravi način, imajući u vidu te pretnje, reagovati“, rekao je ruski predsednik.\nOn je komentarisao i sukob koji je ponovo izbio između Izraela i Palestine.\nPrema njegovim rečima, taj konflikt se direktno tiče bezbednosti Rusije.\n„Sukob se dešava u neposrednoj blizini naših granica i direktno se tiče naših bezbednosnih interesa“, rekao je Putin.\nPodsetimo, poslednjih dana je došlo do nasilja usled protesta u istočnom Jerusalimu zbog mogućih deložacija palestinskih porodica iz naselja Šeik Jarah.\nO opasnostima po bezbednost Rusije govorila je u svojoj emisiji „Moj pogled na Rusiju“ i glavna i odgovorna urednica Sputnjika Srbija Ljubinka Milinčić.


Ta TV mreža je saopštila da dokumenti koje je u ponedeljak objavio njujorški državni tužilac ukazuju na to da je Kris Kuomo bio više uključen u odbranu svog brata nego što su to rukovodioci CNN znali.\n"Kao rezultat svega toga, suspendovali smo Krisa na neodređeno vreme i čekamo dalje procene", saopšteno je iz CNN.\nU izveštaju AP se navodi da je popularni voditelj vršio pritisak na izvore povezane sa žrtvama svog brata i o svojim saznanjima je obaveštavao saradnike guvernera aktivno pomažući u razradi plana odbrane i odgovora na optužbe.\nNjegov brat Kris je ranije priznao da je razgovarao sa svojim bratom i davao mu savete kada se guverner suočio sa optužbama za seksualno uznemiravanje, međutim, informacije objavljene u ponedeljak otkrile su mnogo više detalja o tome šta je tačno suspendovani vodijtelj CNN uradio.\nPrema podacima kompanije Nilsen, emisiju Krisa Kuoma, koja je na programu u 21 sat radnim danima, u proseku je gledalo 1,3 miliona gledalaca, nešto više nego šou Andersona Kupera najpopularnijeg autora i voditelja u CNN koji je od juče zamenio Kuoma u njegovoj emisiji.\nGuverner Endru Kuomo je podneo ostavku u avgustu kako bi izbegao gotovo izvesni postupak za opoziv.


Dačić ne razmišlja o kandidaturi za predsednika Srbije\nMinistar spoljnih poslova Srbije i lider socijalista Ivica Dačić izjavio je da su predsednički izbori „daleka budućnost“ i da ne može da kaže da li će se kandidovati za tu funkciju, već da trenutno samo želi da se bavi svojim poslom.\n„Želim, trenutno da se bavim svojim poslom. Predsednički izbori su u tom smislu daleka budućnost. Pričekaću da ona dodje, pa ću o svemu da razmislim. Lagano“, rekao je Dačić za „Politiku“ od nedelje.\nNa pitanje da li je bliži opciji da se kandiduje ili da u dogovoru s premijerom Aleksandrom Vučićem podrži nekog ko bi bio zajednički kandidat vladajuće koalicije, rekao da je najbliži opciji da sačeka i da do tada svoj posao radi najbolje što može.\n„To mi je važnije i kada je reč o budućnosti Srbije, i o mojoj političkoj budućnosti“, dodao je Dačić.\nOn je na pitanje da li je možda istupanjima i izjavama o hrvatskim i bošnjačkim zvaničnicima možda hteo da pridobije javno mnjenje, i da možda pripremi teren za predsedničke izbore, kazao da to „nema veze sa istinom“ i da on „samo radi svoj posao“.\n„Biračkom telu da se obraćam tri i po godine pre sledećih parlamentarih izbora bilo bi prilično neozbiljno“, oenio je lider socijalista.\nGovoreći o stanju u Republici Srpskoj posle prošlonedeljnog referenduma o Danu RS, Dačić je rekao da očekuje smirivanje napetosti i istakao da Srbija „nikada neće okrenuti ledja svom narodu koji tamo živi“.\n„Mi ćemo i dalje biti tu da pomognemo svima i u BiH, i u RS. Da uvek kada nas žele, odemo u Srebrenicu, da damo novac za nju, da gradimo mostove sa RS, da obnavljamo, uspostavljamo nove veze i ulazimo u zajedničke investicione projekte“, istakao je Dačić.


NS, SDP i NiP: BiH će izvjesnom pobjedom našeg kandidata dobiti novi zamah | Krupljani.BA\nPregovori o zajedničkom kandidatu za člana Predsjedništva BiH u ime ujedinjenog opozicionog bloka su privedeni kraju. Osigurana je široka podrška bloka opozicionih stranaka koja trasira put pobjedi našeg kandidata, saopštile su danas stranke Trojke.\n“Po prvi put, građanke i građani će imati priliku da izaberu člana državnog Predsjedništva koji okuplja nikad snažniji i raznovrsniji blok stranaka, ujedinjenih u želji da građanima i građankama Bosne i Hercegovine donesu promjene, stabilnost, nadu i napredak.\nBosna i Hercegovina će kandidaturom i izvjesnom pobjedom kandidata ujedinjene opozicije dobiti novi zamah i novu, svježu perspektivu. Podrška zajedničkom kandidatu zasniva se na transparentnoj saradnji, jasnoj viziji i uvažavanju glasa građana i građanki. Do kraja sedmice odluke će se formalizirati na sjednicama organa političkih partija i stranaka.\nZajednički kandidat obratit će se javnosti u subotu na pres konferenciji u zgradi Parlamenta BiH sa početkom u 14 sati. Tom prilikom obratit će se i predsjednici političkih subjekata koji podržavaju zajedničkog kandidata”, navodi se u saopštenju.


RTCG - Radio Televizija Crne Gore - Nacionalni javni servis :: Politika :: Srbi da imaju svog kandidata\nVUKSANOVIĆ MANDIĆU 05. 10. 2017. 13:00 >> 12:30 45\nSrbi da imaju svog kandidata\nPredsjednik Sprskog nacionalnog savjeta (SNS) Momčilo Vuksanović pozvao je lidera Nove srpske demokratije Andriju Mandića da izađe iz svih mogućih sporazuma i komunikacija sa, kako je naveo, navodno opozicionim partijama. Vuksanović je ocijenio da bi Srbi na predsjedničkim izborima trebalo da imaju svog kandidata.\nVuksanović je u otvorenom pismu kazao da se Mandiću obraća kao lideru najveće političke grupacije koju podržava srpski narod u Crnoj Gori.\n"Razlog mog obraćanja je nepodnošljiv položaj srpskog naroda koji je svakog dana sve teži, bez nade da se u budućem vremenu na tom planu nešto kvalitetnije promijeni. Nepotrebno je nabrajati klasične primjere diskriminacije kojima su Srbi u Crnoj Gori izloženi, jer su isti uočljivi u svim sferama društvenog života", naveo je Vuksanović.\nZa srpsku djecu. tvrdi on, i mlađu generaciju Srba u ovim uslovima ne postoji perspektiva u Crnoj Gori.\n"Razlog za to je državni projekat asimilacije Srba u nacionalne Crnogorce, najvjerovatnije do postizanja natpolovične većine u ukupnom broju stanovništva, pa i nakon toga. Uočljivo je da su svi građani, koji se javno nacionalno izjašnjavaju kao Srbi, stavljeni van zakona i nezvanično proglašeni neprijateljima Crne Gore. Neki su već osuđeni, nekima se sudi, neki su u istrazi, dok su ostali pod prismotrom i kontrolom", navodi se u saopštenju.\nVuksanović je kazao da ga posebno zabrinjava činjenica što nije samo odnos aktuelne vlasti u Crnoj Gori prema Srbima diskriminatorski.\n"Iste stavove prema srpskom pitanju imaju i predstavnici zapadne diplomatije, NATO saveza i, naravno, takozvane građanske opozicije. Iz njihovog odnosa jasno se vidi ignorisanje srpskog naroda i njihovih legitimnih potreba. Predstavnici srpskog naroda, kako u nacionalnim organizacijama, tako i političkim strukturama u potpunosti su izopšteni iz svih sfera odlučivanja i dogovora. Stoga su duboko ponižavajući za srpski narod Vaši učestali pozivi za saradnju, naročito antisrpskoj opoziciji i diplomatskim poslenicima onih država koje javno, jasno i čvrsto drže na vlasti odnarođeni aktuleni režim", smatra on.\nU SNS-u smatraju da je antisrpska opozicija uvijek bila nepresušan izvor rezervnog potencijala režima i da po pitanju statusa i položaja Srba nije bolja od crnogorske vlasti.\nStoga, navodi Vuksanović, ni u idealnim uslovima političkih promjena srpski narod ne čeka ništa bolje od trulih kompromisa i začelja kolone.\n"Poslije svih naših posrtanja u kojima je antisrpska opozicija po pravilu i po ugledu na vlast imala nečasnu ulogu u odnosu na demokratske procese i potrebe srpskog naroda, pozivam Vas da sa svojom partijom, koju u potpunosti čini izmučeni i osiromašeni srpski naroda, izađete iz svih mogućih sporazuma i komunikacija sa navodno opozicionim partijama i okrenete se sopstvenom narodu".\nPrema riječima Vuksanovića, srpski narod u vremenu kada mu niko nije od pomoći mora isključivo da misli o sebi i svom opstanku.\n"Važno je prepustiti aktuelnoj vlasti i krnjoj opozicija demokratizaciju Crne Gore. Oni su svakako u taj proces krenuli bez vas. Srbi na njihovom putu ne treba da ih ometaju, već da se bave isključivo očuvanjem sopstevnog identiteta. Od zajedničke snage srpskih organizacija i političkih stranaka koje glasa srpski narod zavisiće položaj Srba u Crnoj Gori".\nVuksanović smatra da je Mandićeva obaveza da pozve sve Srbe koji žele da čuvaju tradicionalne vrijednosti Crne Gore, svoj vjerski, kulturni, jezički i nacionalni identitet da se priključe srpskom frontu i budu u službi svoga naroda.\n"Crnogorskoj građanskoj opoziciji srpski narod ništa nije dužan, jer je baš od njih mnogo puta iznevjeren. Nemilosrdno i po pravilu bila je uvijek protiv demokratskih i legitimnih prava Srba. Vlast u Crnoj Gori, nažalost, zadugo neće biti srpska, ali treba uraditi sve da u budućem vremenu zavisi i od srpskog naroda", naveo je Vuksanović.\nNa predsjedničkim izborima, smatra on, Srbi obavezno treba da imaju svog kandidata, kao i jedinstven nastup na svim drugim lokalnim i parlamentarnim izborima, "kako bi se potvrdila postojanost Srba i odlučnost da se brane legitimna prava koja su srpskom narodu u ovom trenutku na sve moguće načine uskraćena".\n"Vi, gospodine Mandiću, u političkom životu nemate još puno vremena. Neko u karijeri postaje zaslužan, neko žrtva, a samo hrabrima Bog daje mahove", zaključio je Vuksanović.\nMomčilo Vuksanović Andrija Mandić\n24. 09. 2018. 15\nSrpskom narodu obezbijediti ravnopravan tretman\n22. 09. 2018. 4\nZajednički do boljeg položaja srpskog naroda\n04. 09. 2018. 18


Na sednici vlade nije bilo kritika zbog Miloševića\nBeta\t 17. avgusta 2016. 11:50\nMinistar za rad, zapošljavanje, boračka i socijalna pitanja Aleksandar Vulin izjavio je danas da na sednici vlade nije bilo kritika ministara, već razgovora i rasprava, povodom različitih političkih stavova o bivšem predsedniku Srbije i Jugoslavije Slobodanu Miloševiću.\n“Niko ne napada nikoga, svako ima pravo na svoje mišljenje”, rekao je Vulin novinarima povodom različitih stavova članova vlade o odgovornosti Miloševića za ’90-te godine prošlog veka.\nOn je naveo da je izneo svoje mišljenje o tome, a da je potpredsednica vlade Zorana MIhajlović rekla šta ona misli o Miloševiću.\n“To je bilo moje mišljenje kao što je to bilo mišljenje gospodje Mihajlović, a tako je bilo i na vladi i na svakom drugom mestu. Uvek raspravljamo i razgovaramo o političkim stavovima i naravno uvek zauzimamo jedinstven stav”, rekao je Vulin.\nOn je dodao da je predsednik vlade “izneo stav (o Miloševiću) i to je stav čitave vlade”.\nVulin je napomenuo i da on i Mihajlović nisu iz istih partija i da zato i imaju različite ideologije.\n“Da jesmo (iz istih partija) onda bismo imali samo jednu ideologiju. Srbija je slobodna zemlja u kojoj postoje razne ideologije”, rekao je Vulin posle polaganja venaca na Spomenik obešenim rodoljubima na trgu Terazije.\nPrema nedavnom pisanju pojednih medija, u presudi Haškog tribunala bivšem predsedniku Republike Srpske Radovanu Karadžiću navodi se da nije bilo dovoljno dokaza da je Milošević bio saglasan sa stvaranjem etnički čiste teritorije.\nPotom je počasni predsednik SPS i Miloševićev blizak saradnik Milutin Mrkonjić najavio da će tražiti da Miloševiću bude podignut spomenik, a taj predlog je podržao i lider SPS Ivica Dačić koji je ministar spoljnih poslova u vladi Srbije.\nMihajlović je potom izjavila da ne misli ništa lepo o Miloševiću, jer je “sa ostalim nacionalistima na svim stranama prouzrokovao samo rat i ljudske patnje” i da je 5. oktobra 2000. ispred Savezne skupštine vikala “Gotov je”, što je oštro kritikovao Vulin.\nPremijer Srbije Aleksandar Vučić rekao je da se ne bavi Miloševićem i da je okrenut budućnosti, a ne prošlosti.


Vučić: Zahtev ES da uvede sankcije Rusiji će ”postati predmet diskusije” - Politika\nNaslovna / Politika / Vučić: Zahtev ES da uvede sankcije Rusiji će ”postati predmet diskusije”\nVučić: Zahtev ES da uvede sankcije Rusiji će ”postati predmet diskusije”\n© Medija Centar Beograd - http://www.mc.rs/fotografija-aleksandar-vucic.1966.html?photoId=26387, CC BY-SA 3.0. wikimedia.org\nGrađani Srbije treba da izraze svoj stav povodom budućnosti zemlje tako što će reći da li je vide u Evropi, pošto za to treba platiti veliku cenu. Ovo je izjavio predsednik Srbije Aleksandar Vučić na konferenciji za štampu posle sastanka sa komesarom EU za pitanja proširenja Johanesom Hanom u Beogradu 7. februara.\nAko građani nisu spremni da plate tu cenu, srpsku ekonomiju očekuje usporeni tempo razvoja i perspektiva da ostane bez polovine stanovništva, koje će jednostavno emigrirati, objasnio je on. ”U svakom slučaju ja ću izneti svoju varijantu odluke, ali neka građani kažu šta o tome misle i mi ćemo to poštovati. Smatram da je to fer”, - kazao je Vučić.\nOn je takođe prokomentariosao uslove za dalju evrointegraciju Srbije, izložene u Strategiji proširenja ES. ”Prepreke koje su pred nama visoke su kao Himalaji, ali nećemo biti prvi koji su se popeli na Everest”, - saopštio je Vučić.\nOn je takođe precizirao da 2025. godina, koja se pominje u Strategiji EU za Zapadni Balkan ne znači garantovano stupanje u ES – ona je samo označena kako bi građani Srbije znali da su neke važne etape na putu ka članstvu u EU već prođene. Potpuno je jasno, podvukao je Vučić, da od četiri zemlje Zapadnog Balkana pred Srbiju se postavljaju najteži zadaci, među kojima se izdvaja pitanje odnosa Beograda i Prištine.\n”To nije pravedno, ali niko nam neće dozvoliti da ”uvezemo” bilo koji od ovih problema u EU. Došlo je vreme da platimo za greške iz prošlosti. Na evropskom smo putu od 2000. godine, ali mnoga važna pitanja nismo još ni dotakli. Kao narod moramo da shvatimo šta ćemo da radimo – da smelo donosimo odluke ili da se svakodnevno žalimo”, - prenelo je Vučićeve reči izdanje ”Večernje novosti”.\nOn je dodao da je pitanje odnosa sa Prištinom vrlo ozbiljno, ono se tiče hiljada kvadratnih kilometara teritorije i statusa ljudi koji na njoj žive. Vučić je tim povodom još jednom rekao da ”Srbija ne može da izgubi sve, kak obi neko drugi sve dobio”. Tu je neophodan kompromis, kazao je on.\nKao drugo važno pitanje koje Srbija mora da reguliše radi stupanja u EU Vučić je izdvojio rešavanje pitanja granice sa BiH i Hrvatskom.\n”U Sarajevu smo izneli svoje ideje, zatim je bošnjaška strana predložila nešto drugo. Mi smo prihvatili njihove predloge, da bismo posle čuli: ”Mi sad nećemo ni tako kako hoćemo”. A što se tiče granice između Srbije i Hrvatske, tamo postoje četiri sporna momenta”, - izjavio je predsednik Srbije.\nMeđu izazovima koji stoje pred Beogradom na putu u EU, Vučić je pomenuo i usklađivanje spoljne politike Srbije sa linijom EU, uključujući restriktivne mere. ”Predmet političke diskusije ovde u Srbiji postaće činjenica da se od nas traži ubrzano usaglašavanje spoljne politike sa linijom EU, uključujući restriktivne mere. Moram da istaknem da taj stav protivreči onim pregovaračkim okvirima koje smo imali, i da se naravno radi o dodatnom političkom pritisku na Srbiju zbog odnosa sa RF”, - preneo je predsednikove reči portal N1.\nEADaily skreće pažnju na to da je Aleksandar Vučić prvi put dotakao problem ”restriktivnih mera” prema Rusiji u okviru sinhronizacije spoljne politike Srbije sa linijom EU. Ranije, između ostalog u intervjuu agenciji Bloomberg u decembru 2017. godine, Vučić je izjavio da se Beograd neće pridružiti sankcijama EU protiv Rusije. Tada je on takođe izjavio da će se potruditi da pripremi Srbiju za stupanje u EU do početka naredne decenije i paralelno s time učiniće sve radi očuvanja dobrih odnosa sa Rusijom.\nKako je saopštila agencija EADaily, Evropska komisija je 6. januara usvojila ”Strategiju verodostnojne perspektive proširenja i angažovanog prisustva EU u regionu Zapadnog Balkana”, - dokument u kojem se predviđa mogućnost uključivanja nekoliko balkanskih zemalja u sastav EU 2025. godine. U strategiji se ističe da su u regionu Zapadnog Balkana do sada najviše napredovale ka članstvu u EU Srbija i Crna Gora. Tamo se takođe podvlači da Srbija mora do označenog roka da potpiše i počne da sprovodi pravno obavezujući sporazum o ”normalizaciji odnosa” sa separatističkim Kosovom. Pored toga, prema ocenama Evropske komisije, Albanija i Makedonija čine ”važne korake” na putu ka EU, a Bosna i Hercegovina bi mogla da postane kandidat za članstvo u EU ukoliko ispolji ”stabilan progres”.


Lopare: Nesmetan početak nastave u školama za 807 đaka - NTV Arena Bijeljina\nLopare: Nesmetan početak nastave u školama za 807 đaka\nNačelnik opštine Lopare Rado Savić posjetio je danas Osnovnu školu “Sveti Sava” i prisustvovao blagoslovu za početak školske godine koji je služio arhijerejski namjesnik tuzlanski protojerej-stavrofor Stevo Jović.\n“U ovoj školskoj godini naša škola ima 350 učenika, a u prve razrede je upisano 40 prvačića, što je blago povećanje u odnosu na prethodne godine”, istakao je direktor Škole Dragan Lukić.\nLukić je načelniku i opštinskom rukovodstvu zahvalio za materijalne, a svešteniku za duhovne poklone.\nČestitku povodom početka nove školske godine učenicima, nastavnicima i roditeljima uputio je načelnik opštine Lopare Rado Savić, koji je rekao novinarima da je u tri osnovne škole i srednjoškolskom centru na području Lopara u školske klupe danas sjelo 807 učenika.\n“Čestitam početak nove školske godine, posebno prvačićima kojih je 63 ove godine i nadam se da će epidemiološka situacija biti povoljnija u narednom periodu, kako bi se omogućila normalna i nesmetana nastava”, rekao je Savić.\nOn je rekao da je opština Lopare tradicionalno podijelila poklone za đake prvake, a zbog epidemiološke situacije sa virusom korona obezbijedila je i bezkontaktne toplomjere za sve osnovne škole i srednjoškolski centar u Loparama.\nTags: lopare, rado savic, skola\nMilošević predao dužnost Stanojeviću


Novi Zakon o računovodstvu - Pametno Knjigovodstvo knjgovodstvena agencija\nHomeRačunovodstvo Novi Zakon o računovodstvu\nby Darko Majstorovic in Računovodstvo\nPored Zakona usvojena su i dva amandmana kojima se Narodnoj banci Srbije omogućava neposredan pristup i preuzimanje finansijskih izveštaja i svih drugih potrebnih podataka od Agencije za privredne registre bez naknade.\nMeđutim, preduslov za realizaciju predloženog rešenja je uspostavljanje adekvatne tehničko-informacione platforme za što efikasniju razmenu podataka između APR-a i NBS, što bi u saradnji dve institucije bilo izvršeno najkasnije do oktobra ove godine.\nPrema tom zakonu velika preduzeća i javna društva i dalje obavezno primenjuju složenije Međunarodne standarde finansijskog izveštavanja (MRS/MSFI), dok mala i srednja preduzeća primenjuju pojednostavljenu verziju (MSFI za MSP).\nZakonom se prvi put uvodi taj računovodstveni standard, koji će biti u primeni počev od finansijskih izveštaja koji se sastavljaju 31. decembra 2014. godine.\nMikropravna lica primenjuju pravilnik ministra prilagođen poreskim potrebama, a mogu da odluče da primenjuju i MSFI za MSP umesto pravilnika.\nZakon definiše i posebnu kategoriju – mikropravna lica čije je uvođenje bilo neophodno s obzirom na to da se u zemljama EU velika pažnja posvecuje mikroentitetima.\nUvodi se kolektivna odgovornost organa upravljanja i nadzornog organa u pravnom licu za finansijske izveštaje, čime je izvršeno uskladivanje sa direktivom EU.\nOstvaruje se i liberalizacija pružanja računovodstvenih usluga, jer ne postoji zakonska obaveza obuke, edukacije i licenciranja računovođa.\nRačunovodstvene isprave mogu biti potpisane sertifikovanim elektronskim potpisom ili drugom identifikacionom oznakom, čime je olakšano izdavanje i knjiženje elektronskih faktura u Srbiji.\nUvršteno je i razvrstavanje pravnih lica,pa se razvrstavanje vrši na na mikro, mala, srednja i velika, u zavisnosti od prosečnog broja zaposlenih, poslovnog prihoda i prosečne vrednosti poslovne imovine utvrđenih na dan sastavljanja redovnog godišnjeg finansijskog izveštaja u poslovnoj godini.\n„ U mikro pravna lica razvrstavaju se ona pravna lica koja ne prelaze dva od sledećih kriterijuma:\nZa preračunavanje deviznih iznosa iz st. 2 – 4. ovog člana u dinarsku protivvrednost, primenjuje se zvaničan srednji kurs dinara, koji utvrđuje Narodna banka Srbije, a koji važi poslednjeg dana poslovne godine za koju se sastavlja redovan godišnji finansijski izveštaj.\nObaveštenje o razvrstavanju, u smislu ovog zakona, pravno lice dužno je da, uz finansijske izveštaje dostavi Agenciji za privredne registre, koja verifikuje dostavljeno obaveštenje o razvrstavanju.\nNarodna banka Srbije, banke i druge finansijske institucije nad kojima, saglasno zakonu, nadzor vrši Narodna banka Srbije, društva za osiguranje, davaoci finansijskog lizinga, dobrovoljni penzijski fondovi, društva za upravljanje dobrovoljnim penzijskim fondovima, otvoreni i zatvoreni investicioni fondovi, društva za upravljanje investicionim fondovima, berze i brokersko – dilerska društva, kao i faktoring društva u smislu ovog zakona smatraju se velikim pravnim licima.\nPreduzetnici se, u smislu ovog zakona, smatraju mikro pravnim licima. „\nAbout the Author: Darko Majstorovic\nVaš računovođa »\nseptembar 06, 2013 0 comments\nPored Zakona usvojena su i dva amandmana kojima se Narodnoj banci Srbije omogućava neposredan Read more!\nnovembar 26, 2013 0 comments\nPotpisan ugovor o saradnji sa portalom vasracunovodja.com. Portal vrši Read more!


U sklopu projekta Kampanje Pamtiš Pitaš Uznemiravaš, i početka međunarodne kampanje 16 dana akcija protiv nasilja nad ženama, 25 novembra Anima je organizovala performans Sve smo meta ! na Trgu Republike u Podgorici u 12 sati.Stajanjem od sat vremena iskazale smo protest protiv nasilja koje se sprovodi nad aktivistikinjama za ženska prava. U akciji su učestvovale žene iz Bijelog Polja, Nikšića, Kotora, Herceg Novoga, Podgorice, Cetinja, Bara, saradnice ANIME I ŽNVO Crne Gore\n$1Tribinu Rodni aspekt bezbjednosti organizovale smo u u multimedijalnoj sali KIC-Budo Tomović u 18 sati, na kojoj smo razgovarale o aktuelnoj sistuaciji u kojoj se nalaze aktivistkinje ženskih ljudskih prava. Mali broj prisutnih je ukazao na to da postoji nerazumijevanje i marginalizovanje stanja u kojem se nalaze aktivistkinje što podržava sisstemsko nasilje.\n8. Marta 1999. Izglasana u UN deklaracija o braniteljima i braniteljkama ljudskih prava, ovaj dokument obavezuje državu da unapređuje i primenjuje sva ljudska prava i slobode. U skladu sa članovima deklaracije zahtjevamo od Vlade, Parlamenta i institucija sistema da:\n-obezbjedi uslove za neometan rad aktivistkinja ljudskih prava\n-da poštuju integritet aktivistkinja ljudskih prava\n-da ne dozvole i reaguju na svako kršenje ljudskih prava aktivistkinja i pokažu senzibilitet i značaj za one čija ljudska prava aktivistkinja štite\n" Ovaj projekat finansira EU posredstvom Centra za građansko obrazovanje (CGO) i Građanskih inicijativa (GI). Iznijeti stavovi su mišljenja Anime i ne predstavljaju nužno stavove Evropske unije."


Vlasi: ZSO treba formirati u skladu sa Ustavom Kosova | Novinska agencija Beta\nPOLITIKA-KOSOVO | 22.04.2021 22:25 > 22.04 22:25\nPrištinski advokat i bivši visoki funkcioner Kosova i SFRJ Azem Vlasi rekao je večeras da Kosovo treba da formira Zajednicu opština sa srpskom većinom (ZSO) kao "instrument" za potrebe srpskih opština, u okviru ustavnog poretka Kosova, a ne kao deo pregovora sa Srbijom.\nPrema njegovim rečima, Kosovo je ranije pogrešilo u dijalogu sa Srbijom kada je dozvolilo Srbiji da utiče na unutrašnja pitanja, iako ne priznaje nezavisnost Kosova.\n"Trebalo je na vreme da se stavi do znanja da smo za normalizaciju odnosa i da ne pregovaramo ni za šta drugo. Ako kažu da Kosovo ne priznaju kao državu, zašto onda razgovaramo", rekao je u Vlasi za prištinsku televiziju KTV.\nVlasi smatra da zvaničnici Srbije "nikada ne govore istinu" o suštini dijaloga.\n"Treba da tražimo da za stolom kažu šta žele. Ako želite ZSO, onda neka ne bude onako kako želite, jer je u suprotnosti sa našim Ustavom. Zašto pitanje ZSO ostavljamo otvorenim, ako nam je Ustav dao izlaz. Prvo, moramo se vratiti u situaciju da kažemo medjunarodnim predstavnicima da ZSO nije stvar dogovora naše države sa drugom državom, već unutrašnje pitanje Kosova", kazao je on.\nVlasi je dodao da treba pitati medjunarodne predstavnike da li žele da pomognu da se usvoji Statut ZSO, ali u okviru Ustava Kosova.\nGovoreći o situaciji Albanaca u Preševskoj dolini Vlasi je kazao da Albanci nisu ugroženi progonom kao što se to dogodilo Albancima na Kosovu 1999. godine, ali da Kosovo treba da doprinese ostvarivanju njihovih prava.\nPrema njemu, pitanje Albanaca u Preševskoj dolini bi trebalo da bude uključeno u dijalog sa Srbijom i njegovo dosadašnje odsustvo iz dijaloga nazvao je "greškom kosovske strane".\nVlasi je kazao da pitanje Albanaca u Preševskoj dolini treba povezati sa pravima i položajem kosovskih Srba, polazeći od principa reciprociteta u odnosima prema manjinama.\nOn smatra da Kosovo u dijalogu treba da postavi pitanje predsedniku Srbije Aleksandru Vučiću koji su njegovi zahtevi i da li ima mesta za kompromis.\n"U dijalogu smo u boljoj poziciji, jer naši zapadni prijatelji ne traže kompromis u vezi sa statusom Kosova kao države, ne traže promenu granica, promenu ustavne strukture Kosova kao unitarne države. Gde god ima dijaloga, razgovara se o kompromisu. Vučića treba jasno pitati šta je za njega kompromis i da li postoji mogućnost za postizanje kompromisa", rekao je Vlasi.\nPrema njegovim rečima, Kosovo i Srbija treba da rade na razvoju komunikacije kao dve nezavisne države.


N.N. 17.04.2017 18:42\n"Poslije 22 godine toliko je ljudi u ovom velikom klubu kojima treba da se zahvalim – trenerima, saigračima, ostalom osoblju i navijačima koji su me podržavali tokom svih ovih godina. Odlučiću na vrijeme o svojoj budućnosti, ali sada sam koncentrisan na to da tim ostvari uspeh ove sezone", kaže 36-godišnji Teri.\n"Tako će biti i kada završim karijeru. Razgovarali smo i, poslije pažljivog promišljanja, odlučio sam da je sada pravo vrijeme da odem. Osjećam da još mogu mnogo da pružim na terenu, ali istovremeno razumijem da će mi prilike u Čelsiju biti ograničene. Zauvijek ću biti Plavac i očajnički želim da sa još trofeja odem iz kluba", istakao je Teri.\nTeri je zaključio rječima da nikada neće zaboraviti sve što je proživeo u Čelsiju i dodao je da se “iz dubine srca“ zahvaljuje navijačima.\n"Bio je izvanredan igrač, inspirativan kapiten i uvijek je demonstrirao nevjerovatnu posvećenost. Za to vrijeme, Čelsi je izrastao u jedan od najboljih klubova na svijetu, a Terijev udio u tome je veliki", rekla je Granovskaja.\nDžon Teri Čelsi\nZvezda "slomila" Vojvodinu i pobjegla Partizanu na 13 bodova\nTotenhem sve dalje od Lige šampiona\nPočinje proljećni dio sezone Premijer lige BiH: Borac protiv tradicije\nNavijači simulirali tuču i iznenadili policajca za rođendan


Vlada FBiH sa 30 miliona KM pomaže hotele, putničke agencije... » pressing.ba\nVlada FBiH sa 30 miliona KM pomaže hotele, putničke agencije...\nEdita Đapo, federalna ministrica okoliša i turizma govoreći danas u Sarajevu o realizaciji Uredbe Vlade FBiH o pomoći turizmu u iznosu od 30 miliona KM, kako bi se ublažile posljedice pandemije koronavirusa, kazala je da će pomoć dobiti 340 subjekata.\n15.12.2020 u 13:41\nPomoć ide za plaće i troškove poslovanja za period od jula do 31. decembra ove godine, a novac će biti uplaćen najkasnije do kraja januara.\n- Nakon Uredbe o pomoći najugroženijim sektorima, Federalno ministarstvo okoliša i turizma raspisalo je javni poziv na koji se prijavilo 415 subjekata, od kojih je 340 ostvarilo pomoć. Od njih su 192 hotela, 98 putničkih agencija, 21 tour operater, pet vodiča, 18 novoosnovanih privrednih subjekata šest banja. Najznačajniji dio pomoći se ostvaruje u Kantonu Sarajevo, oni su dobili 15 miliona KM, HNK šest miliona KM, USK 2,5 miliona KM, Tuzlanski dva miliona KM. Pomoć koju su dobili su za plaće i troškove poslovanja od 1. jula do 31. decembra ove godine - kazala je Đapo na današnjoj konferenciji za novinare u Sarajevu i dodala:\n- Ugovori će se potpisati do Nove godine, uplata novca najkasnije do kraja januara, a pravdanje sredstava do kraja februara. Ona je podsjetila da je zbog pandemije najviše oštećen turistički sektor ne samo u našoj zemlji već i u svijetu.\n- U Bosni i Hercegovini u vrijeme lockdowna hotelima i turističkim agencijama nije im bila zabranjena djelatnost, međutim u mnogim kantonima nisu dobili nikakv vid pomoći. Jedina pomoć je bila od Vlade FBiH na osnovu "korona zakona".\nPodsjetit ću da je Vijeće ministara BiH dugo držalo zatvorene granice, pa u mnogim krajevima FBiH turizma zapravo i nije bilo. Upravo zbog toga Vlada FBiH se opredijelila da skupa sa transportom, poljoprivredom i industrijom ppodrži i turizam, kazala je Đapo.


Dodik i Drašković najavili velike investicije u Hercegovini! | Istočna Hercegovina\nSrpski član Predsjedništva BiH Milorad Dodik sastao se danas sa vlasnikom koncerna „Swisslion“ Rodoljubom Draškovićem. Sastanku su prisustvovali i gradonačelnik Trebinja Mirko Ćurić i direktor Elektroprivrede RS Luka Petrović.\nNajavljene su velike investicije u rekonstrukciju puteva u Hercegovini i u novi Klinički centar u Trebinju vrijednosti 50 miliona KM, koji će se graditi u okviru kompleksa Grad Sunca.\nDodik je poslije sastanka, istakao da će Drašković i on biti osnivači fondacije koja će stajati iza izgradnje novog Kliničkog centra, a da će njena uloga, između ostalih, biti i da prikupi određen broj donacija potrebnih za njegovu izgradnju.\nDa podsjetimo Rodoljub Drašković je prvo najavio, a zatim svečano otvorio radove na izgradnji nove zgrade trebinjske Gimnazije vrijednosti 25 miliona KM koja će biti njegova zadužbina.\nNakon toga je neuobičajeno velikom brzinom za naše prilike lokacija na kojoj će biti zgrada nove trebinjske Gimnazije, pretvorena je u veliko i dinamično gradilište.\nPlanirano je da se zadužbina predsjednika koncerna Swisslion, i od nedavno nosioca titule hercegovačkog kneza, prostire na 7.000 metara kvadratnih, a biće to prema projektu najmodernija zgrada srednjoškolskog obrazovanja u Republici Srpskoj, BiH ali i mnogo šire.\n„Moja zadužbina narodu Hercegovine je djelo koje će živjeti vijekovima. Gradimo slogu i jedinstvo, slobodnu i Hercegovinu bez granica“, poručio je na otvaranju radova Rodoljub Drašković.\nTrebinje Rodoljub Drašković Gimnazija Milorad Dodik Klinički centar


Tokom kampanje u Vrbasu 22 službena putovanja | Autonomija\nTokom kampanje u Vrbasu 22 službena putovanja\nOd 1. do 13. oktobra službeni automobili na putovanjima u Vrbas prešli su ukupno 5.720 kilometara\nDržavni funkcioneri su 22 puta bili na službenom putu u Vrbasu od 1. oktobra do 13. oktobra, kada su održani lokalni izbori, navela je Uprava za zajedničke poslove republičkih organa poslaniku opozicione Demokratske stranke Janku Veselinoviću.\nPoslanik DS je zatražio podatke o korišćenju službenih vozila dok je trajala kampanja za lokalne izbore u Vrbasu.\nUprava je navela da su u tom periodu službeni automobili na putovanjima u Vrbas prešli ukupno 5.720 kilometara, ali da se ne može utvrditi ko je izdao putni nalog i koji je bio povod tih službenih putovanja jer se putni nalozi izdaju na mesečnom nivou i korisnici u toku meseca određuje destinaciju putovanja.\nVeselinović je 17. oktobra u Skupštini Srbije pitao koliko vozila Vlade Srbije i predsednika Srbije je bilo od 1. oktobra do 13. oktobra na službenom putu u Vrbasu uoči lokalnih izbora u toj opštini.\n„Koliko kilometara su prešli, ko je izdao putne naloge i kojim povodom su putovali u Vrbas“, pitao je tada Veselinović.\nUprava za zajedničke poslove republičkih organa je navela da je uvidom u putne naloge utvrđeno da su po jedno putovanje imala službena vozila kabineta ministra bez portfelja zaduženog za evropske integracije, ministarstava regionalnog razvoja i lokalne samouprave, građevinarstva i urbanizma, energetike, zdravlja, kulture i informisanja i Kancelarije za ljudska i manjinska prava.\nNa po dva putovanja u Vrbas u tom periodu išli su službeni automobili Generalnog sekretarijata predsednika Srbije, kao i ministarstava saobraćaja, spoljne i unutrašnje trgovine i Skupštine Srbije.\nKako se navodi, tri putovanja su bila službenim automobilom Kancelarije za Kosovo i Metohiju, a četiri putovanja automobilom Ministarstva omladine i sporta.\nUprava je navela da je od 1. oktobra do 13. oktobra u Vrbas išlo ukupno 16 službenih vozila.


Trifunović i Radojičić gosti obuke UMiDp - Institut za razvoj mladih KULT\nTrifunović i Radojičić gosti obuke UMiDp\nPolitički sistem Bosne i Hercegovine bila je tema prvog dijela obuke Uči, misli i djeluj! za omladinske političke lidere/ice za drugu generaciju polaznika i polaznica. Tokom pet dana, 26 polaznika/ca obuke iz dvanaest različitih političkih stranaka iz BiH, učilo je o elementima koji će im biti neophodni u budućem radu kroz politički angažman.\nPolaznici/e imali su priliku razgovarati sa inspirativnim gostima i različite teme sagledati iz drugačijih perspektiva. Gosti obuke bili su Igor Radojičić, gradonačelnik Grada Banja Luke i Aleksandar Trifunović, glavni urednik Buka portala.\nU narednom periodu obuka će biti organizovana i u Konjicu i Sarajevu, a teme obuke bit će i razvoj političkog imidža i političko zagovaranje i pregovaranje za rješavanje problema mladih.\nCilj obuke je osnažiti mlade članove/ice različitih političkih stranaka registriranih u BiH, koji imaju od 18 do 30 godina za izgradnju političke karijere za koju su motivirani te za angažman na unaprjeđenju položaja mladih u BiH.\nObuka u Banjoj Luci održana je od 6. do 10. februara 2019. godine.


Šta će biti s akcijama i dolarom ako Tramp dobije izbore? - Biznis i Finansije\nHome\tVestiEkonomija\tŠta će biti s akcijama i dolarom ako Tramp dobije izbore?\nŠta će biti s akcijama i dolarom ako Tramp dobije izbore?\nby bifadmin 26. septembra 2016.\nZa sedam nedelja, tačnije 8.11.2016, u SAD se održavaju predsednički izbori. Deo investitora na finanscijskim tržištima pribojava se da eventualna pobeda kontroverznog Donalda Trampa može dovesti do pada cena akcija na berzama i naglih promena kurseva najvažnijih svetskih valuta. Naime, sprovođenje pojedinih radikalnih ideja koje Tramp iznosi u predizbornoj kampanji bi izazvalo velike političke i ekonomske probleme, koji bi se zasigurno odrazili i na finansijskim tržištima.\nAnkete još uvijek uvek pokazuju da Hilari Klinton ima prednost, ali ona se poslednjih mesec dana smanjuje. Prema poslednjim anketama, 46% birača glasalo bi za Klintonovu, a 43% za Trampa.\nBudući da SAD ima dugu tradiciju trgovanja na finansijskim tržištima, na relativno velikom uzorku može se videti jesu li cene akcija više rasle za vreme mandata predsednika iz republikanske ili demokratske stranke. Na osnovu kretanja vrednosti Dow Jones Industrial Average indeksa od 1900. godine do danas, može se zaključiti da su akcije više rasle u razdobljima kad su predsednici bili iz demokratske stranke (u prosjeku 7% godišnje). Kada je na vlasti bio republikanski predsednik, akcije bi u proseku rasle 3% godišnje. Na osnovu tih istorijskih podataka, na prvi pogled, investitorima bi više odgovaralo da predsednik postane Hilari Klinton.\nIpak, većina ozbiljnijih analiza korelacije između kretanja cena indeksa i političke stranke iz koje dolazi predsednik ukazuje da je raspon od najnižih do najviših godišnjih prinosa DJIA indeksa previše velik da bi imalo smisla očekivati da će prinosi tokom narednih godina biti u skladu s prosečnim vrijednostima. U prevodu, izbor predsednika neće imati značajniji uticaj na srednjoročna kretanja vrednosti akcija.\nKratkoročno, ukoliko bi Tramp postao predsednik, vrednost akcija bi verovatno na kratko pala barem nekoliko odsto. Razlog bi bio nesigurnost koju bi ekscentrični biznismen doneo u politiku najmoćnije zemlje na svetu. Na osnovu nesigurnosti, deo investitora bi se verovatno odlučio na prodaju akcija i ulaganje u sigurnije investitorske klase, kao što su obveznice ili zlato. U takvoj situaciji, cene akcija bi blago pale, dok bi cene obveznica i zlata porasle.\nKada su u pitanju valute, analitičari Admiral Markets-a smatraju da, bez obzira na to ko će pobediti na izborima, dugoročno neće biti značajnijeg uticaja. Naime, čak i ako dođe do iznenađenja i Tramp pobedi, ne treba očekivati da će početi sa sprovođenjem svojih radikalnih ideja. Tu se jednostavno radi o populističkim predizbornim obećanjima kakve mnogi političari daju pred izbore, a koje je vrlo teško provesti u praksu. Dugoročno će na kurs dolara i ostalih valuta i dalje najviše uticati ekonomska situacija i mere važnih svetskih centralnih banaka.\nKratkoročno, ukoliko Klintonova pobedi, na tržištu verovatno neće doći do promene kursa dolara u odnosu na ostale valute veće od 1-2% u danima nakon izbora. Ali, ako Tramp pobedi, moguće je jačanje američkog dolara u odnosu na većinu ostalih svetskih valuta od nekoliko odsto u danima neposredno nakon izbora. Naime, američki dolar ima status sigurnog utočišta u nesigurnim vremenima, pa kada raste nesigurnost, učesnici na finansijskim tržištima preferiraju da prebacuju kapital u ovu valutu jer smatraju da je tamo najsigurniji. Iako paradoksalno, to se događa čak i kada je situacija u Sjedinjenim Državama izvor nesigurnosti.\nKoliko se isplati Olimpijada: Zarada bogatima, dugovi siromašnima\nAerodromi u bivšoj Jugoslaviji uslužili 13,5 miliona putnika za osam meseci 2016.


Dačić: Srbija spremna za pregovore\nPremijer Ivica Dačić poručio je da je Srbija spremna za početak pregovora sa EU i da je riješena da sprovede transformaciju u skladu sa evropskim normama.\nPremijer Srbije je najavio, poslije susreta sa odlazećim šefom Delegacije EU u Srbiji Vensanom Dežerom, da će o dinamici i organizaciono-tehničkim pitanjima sjutra u Beogradu razgovarati sa komesarom EU za proširenje Štefanom Fileom.\nDačić u razgovoru sa Dežerom konstatovao da su odnosi između Srbije i EU zabilježili istorijski napredak otvaranjem pregovora za članstvo u EU, navodi se u saopštenju Kancelarije Vlade za saradnju s medijima.\nPremijer Srbije je izrazio zadovoljstvo zbog uspješne saradnje sa Dežerom, koji je, kako je ocijenio, značajno doprinio unaprjeđenju odnosa između Srbije i Evropske unije.\nDežera je prošle nedjelje u oproštajnu posjetu primio i predsjednik Srbije Tomislav Nikolić.Za novog ambasadora Delegacije EU u Srbiji izabran je dosadašnji ambasador Velike Britanije Majkl Devenport.\nDežer je na mjesto šefa delegacije EU postavljen u oktobru 2009, a prije toga je četiri godine istu funkciju obavljao u Zagrebu.


Dodik govori o Titu i Jugoslaviji: Izetbegovići su se ranije u istoriji izjašnjavali kao Srbi Istaknuto\nČlan Predsjedništva BiH Milorad Dodik izjavio je danas u Banjaluci da se "porodica Izetbegović u ranijoj istoriji izjašnjavala kao Srbi, te da je konvertirala u drugu strukturu".\n“Apsolutno je jasno, čak se i porodica Izetbegović ranije izjašnjavala kao Srbi, konvertirala je u drugu strukturu. Ono što Bakir izjavljuje potpuno je besmisleno, nema nikakvog istorijskog utemeljenja“, kazao je Dodik novinarima u Banjaluci.\nKomentarišući izjavu lidera SDA Bakira Izetbegovića da su stanovnici BiH prije nekoliko vijekova bili jedan narod – Dobri Bošnjani, a da su nacije formirane u 19. i 20. vijeku, Dodik je istakao da se na takvo nešto čovjek može samo nasmijati.\nDodik je naglasio da su ovakve izjave “velika uvreda za srpski narod, te naveo da Eparhija zahumsko-hercegovačka ove godine obilježava 800 godina postojanja, što dovoljno demantuje sve Izetbegovićeve tvrdnje“.\n“Nije dovoljno što skrnave Dejtonski sporazum, sada skrnave i istoriju. Ono što Bakir izjavljuje je potpuno besmisleno, nema nikakvog istorijskog utemeljenja i služi za emotivni naboj, koji se postiže kod onih koji slušaju”, rekao je Dodik novinarima u Banjaluci.\nPrema njegovim riječima, takve tvrdnje su “izmišljene, lažne i istorija ne pokazuje tako nešto”.\n“Ali, očigledno da njima laž nije samo usputna stvar. Sve ono što govore u političkom smislu je lažno“, smatra Dodik.\n“Zna se ko su današnji Bošnjaci, koga oni nasljeđuju. To je dobro poznato sa istorijski verifikovanog stanovišta. Zašto Bakir Izetbegović to izbjegava, drugo je pitanje. Vjerovatno bježi od tog konvertitstva koje je učinjeno ranije”, naveo je Dodik.\n"Zapad je računao da Ukrajina bude kolateralna šteta"\n"Neki izvan BiH hoće da me sklone ili deportuju" - Dodik\nOslobađajuća presuda Rittenhouseu istakla duboke podjele u SAD\tIzetbegović: U ponedjeljak namjeravamo održati sjednicu Doma naroda PSBiH


Časopis Industrija :: Prema procenama, prošlonedeljni talas odsustvovanja sa posla koštao je britansku ekonomiju oko 1,3 milijarde funti\nProšlonedeljni talas odsustvovanja sa posla koštao je britansku ekonomiju oko 1,3 milijarde funti\nBrzo širenje omikron varijante korona virusa dovelo je do naglog povećanja broja izostanaka sa posla u prvoj nedelji januara u Velikoj Britaniji. Odsustvovanja zaposlenih porasla su za 18 odsto na oko 1,6 miliona između 3. i 9. januara u poređenju sa istim periodom prošle godine.\nPrema proceni organizacije GoodShape, prošle nedelje je virusom pogođeno 3,1 milion Britanaca. Broj izostanaka sa posla na početku godine jedan je od prvih pokazatelja uticaja omikrona na ekonomiju Velike Britanije, prenosi Bloomberg. Prema procenama, prošlonedeljni talas odsustvovanja sa posla koštao je britansku ekonomiju oko 1,3 milijarde funti.\nPeriod obuhvaćen podacima odnosi se na dane neposredno nakon božićnih i novogodišnjih praznika, kada je veliki broj Britanaca zaražen ili su proveli vreme u samoizolaciji. Na vrhuncu talasa zaraze 4. januara, u Velikoj Britaniji registrovana su 218.724 pozitivna slučaja.\nOdsustvovanja sa posla među državnim službenicima, uključujući osoblje lokalnih vlasti, porasla su za 26 procenata. Istovremeno, broj odsutnih u britanskom sektoru zdravstva i prirodnih nauka dostigao je 562.000, što ukazuje na pritisak sa kojim se uočavaju lekari i bolničko osoblje.\nTrenutna situacija „ugrožava bezbednost pacijenata, kvalitet nege i zdravlje osoblja“, prema proceni udruženja zdravstvenih radnika. Velika Britanija razmatra smanjenje perioda samoizolacije zbog zaraze korona virusom zbog pritiska na školski sistem. Procenjeno je da je 8,8 odsto nastavničkog osoblja odsustvovalo 6. januara, a najmanje 585 bivših nastavnika prijavilo se za povratak u učionice.


Šta je sve Vučurević rekao protiv PDP-a - Srpskacafe\nŠta je sve Vučurević rekao protiv PDP-a\nPetak, 22.10.2021., 14:06 Petak, 22.10.2021., 14:08\n– Prije sedam dana dobio sam poruku od predsjednika Borenovića, koju mi je prenio Saša Borjan, da mi nude mjesto direktora HET-a nakon izbora ili mjesto ambasadora samo da se mirno povučem iz stranke. Sve sam to odbio zbog sebe, ljudi oko mene i 150 članova koji od danas više nisu u PDP-u – istakao je Vučurević.\nOn je naveo da PDP-om vlada interesna grupa koja je, kako kaže, preko jedne banke u zapadnoj Hercegovini “ubacila” desetine miliona evra koje koristi vrh partije.\n– Ivanić je zadržao mjesto počasnog predsjednika da bi bio blizu partijske kase i mogao upravljati donacijama – istakao je Vučurević.\n– Zajedno sa kolegama tražio sam odgovore na brojna saznanja koja imamo, pa i na pitanje kako to da djeca ljudi iz vrha partije dobijaju stipendije u Londonu, obezbjeđuje im se besplatno školovanje, kupuju im se stanovi, odakle i sa čijim parama, ali do danas iz vrha PDP-a nema ništa osim tišine – naglasio je Vučurević.\nOn je naveo da Branislav Borenović i Igor Crnadak odavno “rade o glavi” i gradonačelniku Banjaluke Drašku Stanivukoviću, koji je bio marioneta u njihovim rukama i poslužio im za prljave igre.\n– Borenović je od mene tražio da se u Trebinju ne promoviše Draško Stanivuković jer ne poštuje partijske stavove. Kada sam pitao o kojim se tačno stavovima radi, Borenović mi je tada rekao da Stanivuković nije imenovao direktora Toplane, što mu je PDP tražio, ni načelnika Odjeljenja za urbanizma, kao ni direktora Vodovoda koga je partija predložili – ističe Vučurević.\nPrema njegovim riječima, sličan razgovor vodio je ranije i sa potpredsjednikom partije Igorom Crnatkom koji mu je rekao da Stanivukovića treba “izgurati” za gradonačelnika, a potpom pustiti niz vodu.\n– Još dok sam bio ambasador u Sloveniji, Crnadak me posjetio u Ljubljani i rekao da se “progura” Stanivuković kako bi PDP ovladao Toplanom, Vodovodom i urbanizmom, a potom im on više ne bi bio važan – rekao je Vučurević.\npdpdraško stanivukovićtrebinjeBranislav BorenovićSlavko Vučurević


UNICEF donirao medicinsku opremu Nišu i Leskovcu\nIzvor: JužneVesti.com, 12.Maj.2020, 17:47\nKako bi pomogao u borbi protiv epidemije virusa korona, UNICEF je Kliničkom centru u Nišu i Opštoj bolnici u Leskovcu donirao medicinsku opremu - 9 kiseoničnih protokomera i pulsni oksimetar. U Kliničkom centru kažu da će im ova donacija dodatne ojačati kapacitete u borbi protiv kovida.\nŠest kiseoničkih protokomera i pulsni oksimetar uručeni su Kliničkom centru u Nišu, a 3 kiseonička protokomera >> Pročitaj celu vest na sajtu JužneVesti.com << kovid centru u Leskovcu. Ova oprema koristi se u terapiji pacijenta koji su pozitivni na koronu, kaže Ređina De Dominićis, direktorka UNICEF-a u Srbiji, a nabavljena je iz donacija privatnih firmi. Foto: Unicef Srbija - Shubuckl\nVeoma cenimo odziv privatnog sektora na apel UNICEF-a za borbu protiv kovid-19 i njihov doprinos za nabavku medicinske opreme koja je neophodna u vreme pandemije. Ovakva mobilizacija sredstava za UNICEF je od ključnog značaja i za redovne programe za decu kao i u vanrednim situacijama - kaže De Dominićis.\nPrema rečima Radmila Jankovića, direktora Klinike za anesteziju i intenzivnu terapiju Kliničkog centra Niš, na ovom odeljenju lečili su se najteži pacijenti kojima su upravo ovi aparati bili potrebni u terapiji. Foto: Unicef Srbija - Shubuckl\nGotovo 70 % pacijenata, od 2.200 koji su bili hospitalizovani u Kliničkom centru Niš, bila je potrebna neka vrsta kiseonične terapije ili kiseonične potpore, a ovi aparati upravo služe kao početna terapija u dopremanju kiseonika iz centralnog dovoda. Ova donacija će dodatno ojačati naš kapacitet. Trenutno imamo još 96 pacijenata koji su hospitalizovani u Kliničkom centru Niš, a većina njih je još uvek zavisna od kiseonične terapije - kaže Janković.\nPulsni oksimetar koristi se za kontrolu vitalnih parametara na neinvazivan način i u svakodnevnoj je upotrebi u niškom Kliničkom centru.\nUNICEF je do sada isporučio 56 od ukupno 61 protokomera nabavljenih za zdravstvene ustanove u Srbiji, a biće donirano i 50 respiratora.\nUNICEF isporučije medicinsku opremu u KC niš i bolnicu u Leskovcu\nIzvor: JUGpress.com, 13.Maj.2020, 12:12\nNIŠ-LESKOVAC.. UNICEF je isporučio šest kiseoničkih protokomera i pulsni oksimetar Kliničkom Centru Nišu i tri kiseonička protokomera COVID centru u okviru Opšte bolnice u Leskovcu. Kiseonički protokomeri su donirani kao podrška lečenju COVID bolesnika kojima je potrebna kiseonična...


Laguna - Bukmarker - Vrhunska književnost na štandu Lagune - Knjige o kojima se priča\nVrhunska književnost na štandu Lagune\nPrva knjiga u ediciji „Amerikana“, koja obuhvata renomirana književna dela koja iz različitih perspektiva osvetljavaju američki način života, američke vrednosti, njihov uticaj na savremeni svet je roman Franca Kafke „Amerika“. Ova knjiga se pojavljuje u novom prevodu Tijane Tropin, kojim je prvi put kod nas sačuvana autentičnost Kafkinog jezika.\nKafkina „Amerika“ kao svojevrsna parodija američkog sna pruža nam zapanjujuće modernu i vizionarsku predstavu savremenog užurbanog masovnog društva.\nNakon što je prošle godine Nobelova nagrada za književnost skrenula pažnju čitalaca na Svetlanu Aleksijevič, mnogi su bili oduševljeni književnim otkrićem. „Černobiljska molitva“ je donela nove literarne domete dokumentarističke proze, a sa knjigom „Poslednji svedoci“ Aleksijevičeva je otišla i korak dalje.\nJoš jedna knjiga koja predstavlja vrhunsku književnost u oblasti publicistike je „Petar Veliki“ dobitnika Pulicerove nagrade Roberta K. Mesija koju Laguna objavljuje u dva toma. U svom delu Mesi istražuje put kojim je jedna nesvakidašnja ljudska stihija, silom oružja preobrazila srednjovekovnu Moskoviju u savremenu Rusiju, uvozom znanja i talenata i strogom disciplinom.\nDobitnik Evropske nagrade za književnost 2014. Makis Citas u svojoj knjizi „Bog mi je svedok“ čitaocima donosi duhovitu i istovremeno dirljivu priču o protivrečnostima savremenog grčkog društva, viđena očima antijunaka ovog romana Hrisovaladisa, pedesetogodišnjaka razapetog između provincije i prestonice, Grčke i Evrope, sebe i okruženja, profanog i sakralnog.\nDobitnik Nobelove nagrade za 2010. Mario Vargas Ljosa nedavno je objavio novi roman „Pet uglova“ koji je Laguna premijerno predstavila na ovogodišnjem Sajmu knjiga.\nTajanstveni nestanci, nesrećni slučajevi, neverovatni i nepovezani događaji, ubistva, tuče, ispadanje ljudi kroz prozor – sve su to krhotine groteskne i crnohumorne slike sveta u neobičnim antipričama „Sto slučajeva“ slavnog ruskog pisca Danila Ivanoviča Harmsa koje se takođe mogu pronaći na štandu Lagune na ovogodišnjem Sajmu knjiga.\nSto slučajeva Danil Harms


Dva miliona izbeglica iz Sirije\nSirijske izbeglice na turskoj granici\nŠef UNHCR-a, Antonio Gutereš, danas je u saopštenju nazvao situaciju “sramnom humanitarnom katastrofom” koja nije viđena u skorijoj prošlosti.\nAgencija Ujedinjenih nacija za izbeglice, UNHCR apelovala je na svetsku javnost da obrati pažnju na „tragični odliv“ ljudi iz Sirije, odakle je do sada 2 miliona ljudi izbeglo zbog građanskog rata. Prošle godine, broj izbeglica je bio oko 230 hiljada.\nŠef UNHCR-a, Antonio Gutereš danas je u saopštenju nazvao situaciju “sramnom humanitarnom katastrofom” koja nije viđena u skorijoj prošlosti. Predstavnik UNHCR-a u Damasku, Tarik Kurdi istakao je da situacija takođe pogađa i milione ljudi koji se još uvek nalaze u zemlji.\nVećina ljudi je prešla u susedne zemlje, među kojima su Jordan, Liban, Turska i Irak gde su vlasti primorane da smeste stotine hiljada izbeglica. Predstavnici Ujedinjenih nacija kažu da mnoge izbeglice napuštaju Siriju samo sa odećom na sebi i da su polovina od ukupnog broja - deca.\nSvetska organizacija zatražila je međunarodnu pomoć, ali je do sada dobila samo 47 odsto novca koji je neophodan da bi se obezbedile osnovne životne potrebe za izbeglice.


"Bez pravde ne vredi ni što je prosečna plata u Srbiji 465 evra" - Infobrif\n„Bez pravde ne vredi ni što je prosečna plata u Srbiji 465 evra“\nPredsednik Srbije najavio i donošenje Zakona o poreklu imovine\nObjavljeno 25.01.2019. u 22:01 poslednja izmena 25.01.2019. u 21:55\nBEOGRAD – Predsednik Srbije Aleksandar Vučić izjavio je večeras da će u najkraćem mogućem roku biće donete izmene Krivičnog zakonika, kao i da će biti donet Zakon o poreklu imovine.\nVučić je na konferenciji za medije na kojoj je objavio da je uhapšen predsednik opštine Grocka Dragoljub Simonović, kazao da će se Srbija posvetiti pravdi.\n„Ovo je poruka da znaju da nasilje nikom neće biti dozvoljeno i to je odlučna poruka države, a videćete i druge poruke pošto će neki da govore da je neko zbog njih nešto morao da uradi. Videćete da neće biti nekažnjivosti ni prema onima iz bivše, a ni sadašnje vlasti“, rekao je Vučić.\nPredsednik Srbije je ponovio da nijedan političar „ma koje boje bio“ neće biti zaštićen.\n„Naš je posao da kažnjavamo i počinioce i nalogodavce i to će u budućnsoti država da čini i to svima mora da bude jasno“, rekao je Vučić i dodao da u Srbiji nije bilo ubistava kao u Slovačkoj, Malti, Danskoj i nekim drugim zemljama EU ili ranjavanja u Crnoj Gori.\nOn je poručio da će se Srbija posvetiti pravdi i vraćanju kontrole narodu da ljudi mogu da osete i vide da se neko bori za pravdu i za njih, da niko ne može biti toliko bahat da ljudima preti, upozorava, ranjava, tuče, bez obzira na to kojoj političkoj stranci pripada, naglasio je on.\nVučić je rekao da su pre nekoliko dana predložene izmene Krivičnog zakona.\n„I ponavljam danas, u najkraćem mogućem roku biće donete izmene Krivčnog zakona i biće donet Zakon o poreklu imovine. Posle toga svima će sve biti jasno u Srbiji, a čini mi se da će kriminalcima biti najasnije, da sa državom nema igre“, poručio je Vučić.\nOn je na početku obraćanja ukazao da je u prethodnih nekoliko godina u našoj zemlji, koja se nalazila na ivici bankrotstva, vlast provodila teške ekonomske reforme.\n„Uspeli smo uprkos dubini krize i nagomilanim problemima, pljačkaškim privatizacijama, reformama koje su bile lažne i donosile samo bogatstvo vlastodršcima, da zemlju izvučemo iz ambisa. Uspeli smo da vratimo nadu u Srbiju, da u mnoge gradove dovedemo investitore, fabrike, u Niš, Kruševac, Kraljevo, Vladičin Han, Krupanj, Lebane i mnoga druga mesta“, kazao je Vučć.\n„Uspeli smo postanemo pouzdan partner i saveznik važnim zemljama u svetu, da vratimo ugled Srbije u svetu. Uspeli smo da dovedemo u našu zemlju najmoćnije i najznačajnije svetske državnike, više u prethodnih pet godina nego u prethodnih 40. Uspeli smo da naša zemlja bude najprivlačnija zemlja za investitore u regionu, privlačnija od članica EU u našem okruženju. Da vratimo sa mrtve tačke pitanje Kosova i Metohije. Uspeli smo da Srbiju vratimo u igru i da bude danas činilac koji se pita, činilac bez kojeg ne možete da donosite rešenje“, rekao je on.\nUkazao je da je urađeno i ono što je bilo veoma važno za našu zemlju, a to je da njom ne vladaju otuđeni centri moći, ni tajkuni, ni strane ambasade, da pokažemo da je izvor vlasti, vlast narod, da je narod nosilac suvereniteta i da na slobodnim izborima donosi odluku.\n„Ono sa čim smo počeli, a što je, pokazalo se, zahvaljujući primeni prava, za nas postao problem, je činjenica da smo imali osećanje ili osećaj kod najvećeg broja ljudi u zemlji da pravda nije zadovoljena“, rekao je predsednik.\nA, bez pravde ne vredi ni to što je danas prosečna plata u Srbiji 465 evra, a bila je 325 evra, dodao je on.\n„Pravda je nasušna potreba svakog čoveka. Pravda bez moći je nemoguća, a moć bez pravde je tiranija“, podvukao je Vučić.\nUpravo zato, kaže, koliko god se vlast trudila da na svim poljima obezbedi opstanak i napredak Srbije, na tom polju nismo imali najbolje moguće rezultate.\nZbog toga, kako ističe, predložene su izmene zakona, i najavio da će u najkraćem roku biti donete izmene Krvičnog zakona i o poreklu imovine.\n„Posle toga svima će sve biti jasno u Srbiji, i kriminalcima, da sa državom nema igre“, naglasio je on.\nZaključio je da će Srbija biti pravno uređena zemlja, u kojoj će biti obezbeđena pravna sigurnost za sve njene građane, bez ozbira na versku i nacionalnu pripadnost.\nIskusno krilo napušta „Đuzepe Meacu“


Tuzla: Za nagradu 'Meša Selimović' izbor sužen na 5 romana\nMile Stojić, predsjednik žirija za dodjelu nagrade 'Meša Selimović'\nZa nagradu "Meša Selimović", koja se dodjeljuje petnaesti put na ovogodišnjim 16. po redu Međunarodnim književnim susretima Cum grano salis u Tuzli, selektori su predložili 17 romana, a žiri je za dodjelu ove nagrade u uži izbor odabrao njih pet.\nKako je potvrdio na pres-konferenciji u Tuzli u četvrtak predsjednik žirija za dodjelu nagrade "Meša Selimović" književnik Mile Stojić, u najuži krug su odabrani romani - Svestislava Basare "Anđeo atentata", Hadžema Hajdarevića "Gdje si ti svih ovih godina", Roberta Perišića "Područje bez signala", Slobodana Šnajdera "Doba Mjedi" te Dragana Velikića "Islednik".\nStojić je rekoa da je tuzlanska književna nagrada afirmirana kao jedna od najznačajnijih nagrada u regiji, te da najvažniji pisci nekad zajedničkog jezika smatraju velikom čašću i prestižom dobiti je.\nOcijenio je da je konkurencija ove godine velika, te da su većina djela napisana visokim književnim standardom i to su imena koja predstavljaju vrhunce produkcije u regiji.\nNagrada će biti uručena 3. septembra u Tuzli u okviru susreta Cum geano salis u Narodnom pozorištu u Tuzli, kada će biti objavljeno i ime dobitnika.\nPored Stojića, članovi žirija za dodjelu nagrade "Meša Selimović" za najbolji roman objavljen u 2015. godini na jezičkom govornom prostoru BiH, Crne Gore, Hrvatske i Srbije su Filip David, Ivica Đikić, Emir Imamović i Milan Rakovac.